
Pîrozbahiya Sekreterê Giştî ê 
PDKÎ bi boneya cejna 
Remezanê 

Bi boneya dawîhatina meha Remezanê û 
hatina cejna Remezana pîroz, pîrozbahiyê ji 
we musimanên kurd û bi taybetî li 
Kurdistana îranê de dikim. 

Bi hêviya ku rojî û nimêj û îbadetên vê mehê 
yên we li bal Yezdanê mezin bên qebûlkirin. 

Duheftînameyek siyasî, civakî, çandî û giştî ye ku Partiya Demokrat a Kurdistana Tranê diweşîne www.kurdistanmedia.com/kurdî 


Hesen Şerefî: 

Rêberiya bikom, afirandina PDKÎ bû 



Di 67'mîn salvegera avakirina PDK îranê de, endam û 
alîgirên partiyê di cihên cuda cuda ên cîhanê de, bîranîna 
vê rojê bilind ragirtin. Her bi vê boneyê ve, roja çarşemî, 
25'ê Gelawêja 1391'an, di binkeya Deftera Siyasî ya PDKÎ 
de, rê û resmekbi beşdariya birêz Mustefa Hicrî 
Sekreterê Giştî yê partiyê, Mesûd Tek sekreterê Giştî yê 
Partiya Sosyalîst a Kurdistana Turkiyê, û endamên 
rêberî, û kadr û pêşmergên partiyê birêve çû. 

Di rê û resma han de birêz Hesen Şerefî Cihgirê 
Sekreterê Giştî yê PDKÎ bi nûneratiya Deftera Siyasî ji 
beşdaran re axifî. 

Rêzdar Şerefî di gotinên xwe de, tevî îşarekirina bi 


taybetmendiyên PDK îranê, avabûna partiyê weke 
hewcehiyek dîrokî û rêxweşkerê avabûna Komara 
Kurdistanê da zanîn, û ragehand ku avakirina partiyek 
modern, demokratîk û xwediyê serbixweyiya siyasî, ji 
taybetmendiyên PDK îranê ne. 

Navbirî herweha rêberiya bi kom, weke yek ji afirandin û 
şanaziyên PDKÎ di dîroka tevgera rizgarîxwazî ya netewa 
kurd de hesiband. 

Di dirêjiya rê û resmê de peyama hevpar ya Yekîtiyên 
Lawan, Jinan û Xwendekaran ji aliyê birêz Êlham Çayçî, 
Sekretêra Yekîtiya Jinan ve hat pêşkêşkirin. 

Deqa peyamê li rûpel 2 û 3'ê de hatiye. 


Obama Esed hişyar kir 


Mifahsatandin ji 
çekên kîmyayî"hêla 
sor" a me ye 

Barak Obama, 
Serkomarê DYA’ê, 
roja duşemî, 20’ê 
Tebaxê lid or mifah 
standin ji çekên 
kîmyayî û biyolojîkî, 
hişdarî da Beşar Esed 
û ew yekji bo 
Amerîkayê bi "hêla 
Sor da zanîn. 

Wî da zanîn ku ew 
çekên Sûriyê bûne 
sedema nîgeraniya 


Amerîka û hevalbendê wê 
Îsraîlê. Wî tekez kir ku her çend 
heya niha me tu hewlek jib o 
êrîşa leşkirî li dijî rejîma Sûriyê 
nine, lê mifah standin û 
veguhastina wan çekan jib o me 
hêla sor e û de hemû 
nirxandinan tevlîhev bike. 



Mît Ramnî: 

Gef ji Îsraîlê, gef ji mirovahiyê ye 


Mît Ramnî, rejîma 
îranê bi rêjîmek 
Qewimkuj nav bir û 
ragehand ku, 
Amerîka berpirsyar 
e di warê 

bidestveanîna çekên 
etomî ji aliyê Komara 
Îslamî a îranê ve. 

Mît Ramnî berbijêrê 
Partiya Komarîxwazên 
Amerîkayê di 
hilbijartina 

Serkomariya vî welatî, 
di bersiva gotinên 
Mehmûd 

Ehmedînejad, li dor 


jinavbirina hebûna welatê Îsraîlê 
di cîhanê de, ev axaftin kirin. 
Navbirî herweha bal kişande ser 
kuştara Cihûyan bi destê Almana 
Nazî û got; me gelek cînayet û 
hovîtî di dîrokê de dîtine, lewra 
em qebûl nakin ku bînerê 
ducarîbûna karesatek weha bin. 




Selîm Zencîrî 


Hizbulaha Lubnanê, rêkxistinek 
çekdar, bihêz û îdeolojîke şîî ye li 
qada siyasî a Lubnan û deverê de. 
Rêxistinek ku li biyavên madî, 
menewî û locestîkî ve ji hêla 
erbabên xwe li Sûriye û îranê de tê 
saport kirin, loma hevsarê wê jî li 
destê erbabê wê anku, Komara 
Îslamî de ye û çi sazekê lêbixe, 
neçare ku wusa bireqise û gor dilê 
wan tevdigere. 

Ji avabûnê ve heya niha, ew 
rêxistine berdewam li xizmeta 
berjewendî û pêşxistina siyasetên 
rejîma îranê li dever û cîhanê de 
bûye. Gelek kiryar, pilan û meremên 
mirar û terorîstiye rejîmê ji riya 
wan û bi destê endamên wê 
rêxistinê ve hatine encam dayîn. 
Meremên ku li arasteya dijberî 
kirina azadî, aştî, aramî û asayîşa 
deverî û navnetewî de bûne. 

Bi taybetî terora kesatî û rêberên 
opzîsyona îranê, û yek ji wan jî yên 
PDK îranê bi hevkarî û hevdestiya 
wan bû.Herweha li 17 mehên şoreşa 
Sûriyê de xwe ji tu cinayet û 
hovêtiyekê hevterîb li gel rejîma 
Esed li dijî xelkê bêguneh, 
azadîxwaz û mafxwaz ên Sûriyê 
neparastiye û têhnêtiya xwe bi 
xwîna wan dişkîne. 

Niha piştî ewqas salan bi ser karên 
terorîstî, cinayet afirandin û 
têkderiyên vê rêxistinê ve, DYA'ê ew 
xiste nav rîzbenda rêxistinên 
terorîstî de û niha şûn de dê bikewe 
ber şopên givaş û tehrîmên wî 
welatî. Bêguman gavek han, 
herçend ku dereng ket, lê dîsan jî 
gelek erênî û li cih de ye û serbarê 
wê ku zêdetir rûçikê terorîstî û hove 
vê rêxistinê û erbabên wê nîşanî 
dunyayê dide, herweha destê 
Amerîka û civaka navnetewî jî 
vekirîtir dihêle daku givaşên zêdetir 
bixe ser û destê wê li gelek biyavan 
de kurt bike. Gavek ku renge 
yekhelwestî û yekdengiyek cîhanî li 
dijî Hizbulahê dû xwe re bîne. 



















































Slyasî _ Agirî 

Hesen Şerîfî, cihgirê Sekreterê giştî yê PDK îranê, roja çarşemî,25'ê Gelawêjê, di rê û resma bi munasibeta 67 saliya 
avabûna PDKÎ de, bi nûneratiya Deftera siyasî peymek pêşkêş kir ku deqa axaftina wî li jêr de hatiye: 

Her neteweyek nexwaze jinav biçe, ji nav naçe 



Hemwelatiyên hêja! 

Xûşk û birayên rêzdar! 

Mêhvanên ezîz! 

îro 25'ê Gelawêja sala 1391'an ya 
Rojî, 67'emîn salvegera avakirina 
PDKÎ û di hemen dem de 70'emîn 
salvegera avakirina Komeleya J-K' ê, 
ew rêkxirawa ku 67 sal berî niha 
Partiya Demokrat a Kurdistanê li ser 
bingeha teşkîlatî ya vê rêkxirawê hate 
avakirin, seba vê yekê em bi navê 
Deftera Siyasî û rêberiya PDKÎ û bi 
navê we hemûyan pîrozbahiyê ji tev 
alîgir û endam, kadr û pêşmerge, 
rêberiya PDKÎ û tewaya civatên xelkê 
Kurdistanê dikin. Yên ku li hemû 
rewşekê de palpiştê bihêz ê partiya 
hezkiriya xwe bûn. Herweha bi vê 
boneyê ve, em serê rêz û hurmetê 
ditevînin bo avakerên PDK û li 
serweyî hemiyan pêşewayê nemir 
Qazî Mihemed, û ew rêberên ku paştir 
li vejandina partiya me, li ser bingeha 
rêbaza rast û serdemiyane, kar kirine 
û îza kêşandine. 

67 sal berî niha li rojek wek îro de bi 
hewl û tekoşîna pêşewayê nemir Qazî 
Mihemed û hemû ew xebatkar û 
nîştimanperwerên ku li hewla azadî û 
rizgariya neteweya Kurd didan, li sala 
1324'an de hate avakirin, hewcehiya 
avakirina PDKÎ çi bû, em heke qala 
tewaya wan aliyan bikin ku 
hewcehiya avakirina partiyekî bi vî 
awayî hildigre, renge gellek caran 
gellek alî hewce bin ku em îşareyê bi 
wan bikin, lê heke em weha danên ku 
partiya demokrat li vê demê de 
nehatiba avakirin, lê komara 
Kurdistanekê ji dayîk biba, kiyaneke 
Kurdî yekem car li şêweya komarî de 
û bo yekem car li dîroka Kurdewarî 
de serî hildaba û rûpelên dîroka 
bizûtneweya Kurdî pê hatiba xemilîn, 
tu bêjî ew kiyan bi bê PDKÎ weha 
nawerokek demokratîk heba ku ji 
aliyê PDKÎ hate avakirin. Piştî hiloşîna 
Komara Kurdistan heke PDKÎ 
nehatiba avakirin, tu bêjî weha 
tekoşîn berdewam kiriba, yan xewn û 
xeyala şah li warê hebûna girawa 
aram li salên 1346-1347 de hatiba 
alozkirin. 

Gelo tu bêjî heke PDKÎ nehatiba 
avakirin, li mehên pêş û piştî 


serkevtina şoreşê de partiyek hatiba 
avakirin û bikarîba bi sedan hezar 
kesî û bi milyonan endam û alîgirî li 
dewra xwe kom bike, gelo heke vê 
partiyê reh û rîşe di nav bîr û mêjiyê 
civatên xelkê Kurdistanê û xortên 
Kurd de tuneba, piştî vê ku gelê Kurd 
bi awayek aştiyane daxwaza mafê xwe 
ê rewa kir, lê bi awayek hovane ji 
aliyê rejîma îranê ve hate 
tepeserkirin, vê weha bikarîba li qada 
xebat û tekoşînê de bisekine, her çend 
ku ew li hinek pîlanên xwe de 

serkewtin û çend 
rêberên me jîji me 
sitandin. Lê partiya me 
her mezin û di naweroka 
xwe de demokratîk ma. 
ku weha bû her li 
yekemîn roja avabûnê 
ve heya niha heke em li 
bûyeran û li herketa vê 
partiyê binêrin, û li 
karîgeriya vê partiyê li 
ser tevgera Kurd li 
Kurdistanê binêrin, 
bixwe wê demê 
hewcehiya avabûna vê 
partiyê diyar dibe. 


Ya girîng tenê avabûna vê nine, 
belku mana wê ye. Em hemû bi taybet 
yên ku li ser dîroka îran û Kurdistanê 
zêdetir ji ên din şareza ne, dizanin ku 
hinek partî û sazî hebûn ku di gel 
PDKÎ yan jî berî PDKÎ hatin avakirin, 
lê li pêvajoya dîrokê de yan ji nav çûn, 
yan jî bandora wan li ser bûyeran 
nemaye. Lê PDKÎ ji caran qahîmtir û 
bi bandortir ma. Ew partiyên din li 
ser du tiştan li nav xwe de kêşe û 
nakokî hebûn. 

Ya yekemîn ew bû ku wan nedikarî 
xwe di gel serdem rêk bêxin, û li gel 
xwastek û daxwaziyên xelkê xwe bin, 
û her li ser baweriyên xwe yên 
destpêkê de pêdagir bûn, û ya 
duyemîn ew bû ku ew li pêwendiyên 
xwe de gellek salim û pak nebûn, 
lewra her tim wek pêrewê aliyek yan 
jî welatekî din lê dihate nêrîn, û di 
rastî de serbixweyiya xwe ya siyasî ji 
dest dan, yan jî ji nav çûn, yan jî tenê 
bi nav man. Lê PDKÎ ji ber ku li gel 


guherînkariyên cîhanê çû pêş, wê 
demê take siwarê qada xebatê bû heta 
niha jî. 

Taybetmendiyên vê hizbê tenê evne 
nebûn, belku her demekê ku kêmekê ji 
serbixweyiyê dûr ketibe, bilez rêberên 
wê dest bi kar bûne, bona ku wê 
vegerînne ser rê û rêbaza wê ya eslî. 
Êdî li wan çar dehikên dawiyê ên 
temenê vê partiyê de serbixweyiya 
siyasî bûye xala herî bihêz ya wê, û bi 
vê tê naskirin. Li hemû qonaxekê de vê 
partiyê kariye xwe li gel pêvajoya 
guherînkariyan rêk bêxe. Dema ku 
Komeleya J-K tê avakirin, piştî sê salan 
her di vê rojê de wate li 25'ê Gelawêjê 
de rêberên wê û heman endamên wê, 
roja avakirina Komeleya J-K dikne roja 
avakirina PDKÎ. Yan eva ku em dibînin 
li rewşa wê demê de ku bîr û 
baweriyên çep zal bûn, PDKÎ 
sosyalîzma demokratîk xiste rojevê de. 

Herçend wê demê kete ber êrîşên cur 
bi cur û gellek boxtan lê hatin kirin, lê 
heta bo wan dijberan jî îro rojê 
helwêstên durust ên partiya me rohn 
û eşkere bûne. Ew yek ji me re cihê 
şanaziyê ye. Taybetmendiyek din ya 
partiya me rastbîniya di siyasetê de 
bûye. Dema ku bûyerek hatibe pêş, me 
guh nedaye rewşa zal bi ser partiyên 
din yan bi ser civakê de. 


ava bikin, û wê demê gellek 
rêkxiraw û aliyan ew wek şoreşger 
û dijî împiryalîzm dihesibandin, û vî 
çaxî gelek kes û rêxistina xwe li 
bereya PDK îranê dûr xistin, lê îro 
rojê derdikewe ku helwêsta me çi 
qas li ser bingeha rastbîniyê bûyê û 
rê neda ku em bikevne bin bandora 
rewşa nerast a siyasî di qonaxên cur 
bi cur de. 

Dema tevgera reformxwaz serî 
hildide gelek kes dikevin bin 
bandorê û jê re diruşman didin, lê 
PDKÎranê dibêje ku reformxwaz 
nikarin tu karekê di rastaya 
çaksaziyê di îranê de bikin û di 
sîstema Komara Îslamî de îslahat û 
çaksazî cih nagire, lewma nakeve 
bin bandore wan û xwe ji wan dûr 
dixe. Ev kesên ku ketin şûna 
reformxwazan, hekî nebêjim niha li 
ser baveriya me ne, ku siyaseta me 
dirust bûye, dikarim bejim ku 
siyasetên PDK îranê piştrast dikin. 

Heyamekê rewta keskxwe derxist 
ta ku îranê rizgar bike, gelek kas 
ketin şûna rewta kesk û em jî 
tawanbar dikirin, lê dîsan jî em 
neketin bin bandora hereketa han û 
me nêrîna xwe hebû li ser wan 
kesan ku digotin dixwazin di îranê 
de çaksaziyan bikin, çonkî wan 
kesan ne karnameyek baş di dîroka 
deshilata Komara Îslamî de hebûn, û 
ne bernameyek baş û rohn hebûn bo 
pêşeroja îranê. 

Kesekê ku tu program û 
karnameyek baş tunine, çava 
dikarim baweriyê pê bikim ku 
dikare wan çaksaziyan bike? Eva û 
gelek mînakê din fakter in bo îsbata 
vê yekê ku PDK îranê, partiyeke ku 
siyasetê li ser esasa waqi'bîniyê 
dimeşîne, nek li ser esasa xewn û 
xeyal û cewa nebaş û nasalim a 
siyasî de. 

Partiya me serbarê 
taybetmendiyên xwe, eva ku dibêjin 
di siyasetê de dayk û bav tunine û 
tev xapandine, ret dike û li ser vê 
baweriyê ye ku rêberên me bi 
awayekî em elimandine ku exlaq di 


Me lêkdaneweya xwe 
hebûye û me helwesta 
xwe û bîr û bawera 
xwe eşkere kiriye. 
Helbet gellek caran em 
hatine tometbar kirin 
bi vê ku me direng 
helwest girtine, yan 
helwestên me ne 
durust bûne, lê ez 
hewce dizanim ku li 
wir îşareyê bi wan 
helwestan bikim ku ta 
çi qasekê helwestên 
me berî gellek 
partiyan bûye û 

mentiqî jî bûne. Bo mînak dema ku 
Axundan li îranê de deshilat bi destve 
girtin û xwastin ku azadiyan li gefiyê 
de bifetisînin û şoreşê ji rê derxînin û 
rejîmekê wek ya niha ku em dibînin 




PDK Iranê, 
Partiyek e 
ku li ser 
bingeha 
reahsti u 
rastiyan ve 
siyasetê 
dike 












Siyasf 


Agirî 

Hesen Şerefî: 

Bêy demokrasî, mafên netewî misager nabin, ger misager bin jî, garantiyek 

bona parastina wan nabe 



siyasetê de dikare dewrek pir 
giring bilîze. Hekî di siyasetê de 
exlaq tunebe, ev hêza ku di siyaseta 
xwe de exlaqê berçav negire, 
nikare heya heyamek dirêj cihê 
baveriya her kesekê bimîne. Ji bilî 
wan taybetmendiyan, PDKÎ gelek 
diyardeyn nû weke rêberiya bi 
kom, di nava tevgera azadîxazî ya 
gelê kurd de bicih kiriye. 

Lewma partiya me rêberiya bi 
komel anî nava tevgera kurdî de, da 
ku hekî serê tevgerê bibirrin, 
cardin laşê tevgerê bikare serek 
din çê bike. Pêşewa û Dr. Qasimlo û 
Dr. Sadiq, xelkê me weha perwerde 
kirine ku berdewam bîr ji 
programek siyasî bike, eva jî yek ji 
ciyawaziyên dinê ye ku me di gel 
tevgerên berê ê xwe de hebûye. 

Herweha ew cudahiya me di gel 
beşek zaf ji xelkê îranê jî heye, niha 
jî xelkê îranê li pey rêberek 
karîzma digere, îca çi Muntezirî be, 
Kerûbî be, Xûmeynî be, Reza şa be, 
yan Mûsediq be. Niha jî di îranê de 
xelk hîn nebûne ku weke 
kurdistanê bi şûn bernameyek 
siyasî de bigerin, eva jî yek ji 
afirandinên PDK îranê ne, ku li pey 
programek siyasê bikevin. 

Ev siyaseta rast û waqi'bînane, ev 
hemû xwîna ku tekoşerên partiya 
me dane, ev hemû bendên 
girtîgehan ku xebatkarên demokrat 
tijî kirine, ev dirêjîdana xebatê, 
weha partiya me di nav dilê xelkê 
kurdistanê de cêgîr kiriye, lewma 
gelê kurd jî weha bi can û bi mal di 
xizmet partîzanêt PDK îranê de ne, 
û di tev qonaxekê de bûne çeper bo 
xebatkarên vê partiyê. 

Eva yek ji teybetmendiyên PDK 
îranê ne ku hekî partiyek xwedî 
siyasetên weke partiya me nebe 
nikare bibe xwedî taybetmendiyên 
han. Niha partiya me bi vê meremê 
ku li ser bingeha vê hatiye avakirin, 
bi rewta xwe ya dîrokî ku bi 
serbilindi heya niha derbaz kiriye, 
bi rewşa ku niha têde ye, bi 
zerfiyeta xwe ber bi serdema îro ve 
diçe, û niha di rewşekê de ye ku di 
hundurê kurdisatan û îranê û bi 
taybetî li astê civaka navnetewî de 


jî hisab jê re tê kirin. Lê bi qasê 
meznahiya wê jî çavnihêrî jê tê kirin. 

Çavnihêrî tê kirin ku di rewşek weha de 
rolek esasîtir, zindîtir û çalaktir bilîze. Lê 
gelo di kîjan rewşê de? Di rewşekê de ku 
di welatê me îranê de, Komara Îslamî 
pitir ji caran ji xelkê re hatiye nasîn û xelk 
jê bêzar e, ji bilî pêgeha xirab a siyasî ku ji 
aliyê abûrî de jî, di rewşek şepirze de ye, 
pêgeha olî û mezhebiya xwe jî ji dest daye 
û pêrew û xwe bextkerên wê jî weke 
caran di pêxemê de xwe bext nakin, 
arîşeyên navxweyî, rewşa xirap ya xelkê, 
hemû evane pêvajoya berberekanî û 
rewta xebata me xweştir dikin. 

Derheq welatên derve de jî gelek arîşe û 
kêşeyên teybet bi xwe hene ku ez bas jê 
nakim, çûn hûn hemû bi dirêjahiya rojê li 
ser sayt û malperan, di nûçeyan de 
dibînin ku çiqas rejîmek qirêj e, û di bîr û 
baweriyên cîhana derve de jî çava hatiye 
naskirin, eve jî bixwe cardin riya me 
xweştir dike. 

Ji aliyek din ve em dibînin ku rewtek ji 
guhertinan di cîhan û derdora me de di rê 
de ye, guhertin di hindek welatan de pêk 
hat, hindek welat di halê guhertinê û 
guherînkariyê de ne, û hinek welat jî li 
benda guhertinan in, lewma dibe em 
çavniher bin û tev egerekê li berçav 
bigirin û tev têbîniyekê pêşbînî bikin û 
xwe ji bo her rewşekê amade bikin, da ku 
di dema rûdana rewşektaybetî de bikarin 
weke wezneyek qurs û giran di pêxema 
berjewendiyên netewa xwe de bin. 


Bi vê meremê jî em li ser vê bawerê ne 
ku natewa me û bi taybet hêzên siyasî 
ên îranê dibe yekgirtî û yekdeng bin, bi 
vê mebestê jî me bihîst ku di çend rojên 
derbazbûyî de, di pilînoma dawî ya 
partiyê de serbarê vê ku şeş sal berî 
niha hinek hevalên me ji partiyê 
veqetiyan, digel vê ku me pir hewil da 
ku ji partiyê neveqetin, di gel vê yekê ku 
me pir hewil dan ku piştî veqetiyana 
wan yekrêziyê derxin hole, lê mixabin 
serkevtî nebûn, lê dîsan me dixwest ku 
destpêşxeriyek din bikin û di 
daxuyaniyekê de pêşniyara diyalog û 
rûniştina rasterast digel hevalên 
veqetiyayî ragehand. Me bi niyazpakî û 
dilek saf biryara han daye û niha jî her 
kesek çavan şirove dike û bi reşbînî lê 
dinêre, keyfa xwe ne, ya girîng ew e ku 
me bi niyetek pak karek weha kiriye bo 
bidestveanîna yekrêziyê. 

Hevalên me yên berê di daxûyaniyekê 
de bersiva me dan. Bersiva wan cihê 
dilxweşiyê ye çûnkî pêşwazî ji biryara 
me kirine, lê peyv û risteyên weha têde 
ne ku guman jê tê kirin ku şert bin û şert 
nikarin bendorek baş bixe ser diyaloga 
me. Hekî qirar be hinek mijar ku bixwe 
afirînerê arîşe û nakokiyan in, berî 
rûniştin û diyalogê çareser bin, êdî 
rûniştin û diyalog manaya xwe ji dest 
dide. Em hêvî dikin ku weha nebe ku 
diyare. 

Lê di demek herî zû û di rewşek 
munasib de rewş bo vê hevdîtin û 
diyalogan bihê xweşkirin û têde babeta 
han bikeve ber bas, da ku pêwîstiya 
yekrêziyê ku daxwaza PDK îranê ye bihê 
desteberkirin. Em hêvî dikin ku bersiva 
niyazpakiya me bi niyazpakî bihê den û 
em bigehne encamek baş. Tekoşîna me 
jî bi tenê bi vê hindê nasekine. 
Rûniştinên me tevî tewaya aliyên din ên 
kurdistanî berdevam in, babetên hevpar 
di navbera ma de hatine destnîşan kirin 
û hêvî dikim ku ev rewta ku ber bi 
dawiyê diçe bi dawî bê, û di 
munasibetekê de we ji encamên wê 
agehdar bikin. 

Li her rewşekê de me her druşmeke 
bingehîn hilgirtbe bê guman me du 
tiştên bingehîn berçav girtine, meseleya 
neteweyî li Kurdistana îranê û 
demokrasî, lê li qonaxên cur bi cur de 
her carê bi awayekî hatiye formole kirin, 


li çarçoveya federalîzmê de, li 
çarçoveya otonomiyê de, lê her 
çawan be, merem demokrasî û 
mefê netewî ye. Li ser wan çemk 
û destewajeyan gellek caran li nav 
partiya me bixwe de jî behs û 
gengeşe hebûye, lê me kariye bi 
hûrbîniyek zaf ve li navbera her 
duyan de hewsengiyê ragirin. 

Carna li nav PDKÎ de fezayê 
nasyonalîzmê ew qas zal bûye, ku 
gihaye nasyonalîzmeke 
berçavteng. Lê PDKÎ bi vê 
hewcehiya ku me bi demokrasiyê 
heye wek palpişt ji bo mafê 
netewî, bi awayekê ew yek 
parastiye ku nehêlaye bêreng be li 
hember nasyonalîzma berçavteng 
de. 

vê demê ku îdeolojiyên cur bi cur 
bi Çep ve bi ser civaka me de zal 
bûne, û xwastiye ku meseleya 
neteweyî kêmreng bike, û bêje ku 
em hemû birayê hev in, û 
misilman in, û li îdeya çep de her 
tişt cîbicî dibe, lê PDKÎ zaniye ku 
bê demokrasî mafê neteweyî nayê 
garantîkirin, û bi bê mafê netewî jî 
li îranê de demokrasî bê wate ye. 

Serbarê wana ew çavnihêriya ku 
ji PDKÎ tê kirin, heq û di cihê xwe 
de ne, lê bila em jî çavnihêriya 
xwe ji wan ragehînin ku ew jî dibe 
çav li pêvajoya bûyeran û 
guhertinan bikin, ku rolê xelkê li 
rex partiyên siyasî çawaye. 

Bi vî awayî hem çavnihêriya me 
ji wan, û hem jî çavnihêriya wan ji 
me, vê encamek baş hebe. Jiber ku 
em ji yektir cuda ninin û em 
hemû xortê neteweyekê ne. Û ji bo 
yek armancî xebatê dikin. Em tevî 
tewaya hêzên Îranî her li nav 
gotûbêjan de ne, gellek hêsan 
nine ku gotûbêj li gel kesên ku 
heyamekê dijî mafê netewî bûn, û 
mafê netewî wek tehlûkeyekê 
dihesibandin, li çend rojan de 
bigîje encamê. Me pêngavên baş 
hilgirtine, gellek daxwaz hatine 
qebûl kirin, lê hinek tişt mane. 

Carek din ez salvegera avakirina 
PDKÎ partiya hezkiriye me, partiya 
hizkiriye xelkê Kurdistanê li we 
pîroz dikim, serkewtin ji bo vê 
partiya tekoşer e ku ew qas 
qurbanî daye û îza kêşaye, û ew 
rêberên mezin ji dest dane da ku 
bigîje armancên xelkê Kurdistanê. 

Ez xatircem im ku neteweyek ku 
nexwaze ji nav here, qet ji nav 
naçe, neteweyek ku bixwaze mafê 
xwe bi dest bixe, wê rojgarekê 
mafê xwe bi dest bîne, renge rewş 
bandora xwe li warê zemanî ve li 
ser danê, lê li riya xwe de 
dernakeve. Em vê serkevtinê ji 
Kurdan bi giştî û Kurdên 
Kurdistana îranê û PDKÎ re hêvî 
dikin,leşsaxî û temendirêjî ji bo 
we hemiyan, û serkewtin bo 
partiya me û neteweya me. 












Siyasl 


Daxuyaniya Hevbeş 


Li doma hevdîtin û civînên hevbeş ên PDKÎ û 
Komeleya Şoreşger a Zehmetkêşên Kurdistana 
îranê bo bas û şiroveya pirsên girîng ên herêmê û 
têkildar bi pirsa îranê bi giştî û Kurdistanê bi 
taybetî, herweha di doma bas û gengeşeyan ji bo 
amadekirina lihevhatineke hevpar bo alîkarî û 
hevdengiya di navbera wan de ku heyamek bû ji 
aliyê heyeta rasipartî a her du aliyan ve kar jêre 
dihate kirin, roja sêşemiyê 31'ê Gelawêja 1391'an 
a Rojî (21'ê Tebaxa 2012'an a Zayînî) heyeteke 


rêberiya her du aliyan li binkeya Deftera Siyasî a 
PDKÎ bi serperestiya rêzdaran Ebdulla Muhtedî 
sekreterê giştî ê Komelê û Mistefa Hicrî Sekreterl 
giştî ê PDKÎ li hev civiyan. 

Her du heyetan di civîneke pênc demjimêrî de, 
tevî baskirina pirsên giring, rewşa îran, herêm û 
cîhanê, bas û gengeşeya xwe ya pêştir li ser 
amadekirina lihevhatinekê bo alîkariya di navbera 
xwe de domandin û bi vî awayî ew rewt gihandin 


Rêketinnameya hevpar 


Rêketinnameya han li navbera PDK îranê û 
Komeleya Şeroşgerên Zehmetkêş ên 
Kurdistana îranê tê wajo kirin û niha şûn de li 
her cihek vê rêketinnameyê de Komele û Hizba 
Demokrat hatibin, merem her du rêxistin in. 

Destpêk 

Tevgera rizgarîxwaziya gelê kurd li Kurdistana 
îranê bi salan e ku qonaxên ciyawaz ên xebata pirr 
ji ewraz û nişîv a xwe derbas kiriye. Berxwedana 
netewî, qurbanîdan û şehîdbûna bi hezaran keç û 
xortên fîdakar ku li pêxem selmandina şunas û 
mafên siyasî ên neteweya kurd de ku li serweyî 
hemûyan misoger kirina mafê diyarî kirina 
çarenivîsê ye, rastiyek haşanekirî ye. 


netewî ên gelên îranê û bi taybet gelê kurd 
misoger nabin. Herweha li vê bawerê de ne ku 
sîstema siyasî a pêşerojê di îranê de hewce ye 
sîstemek sekolar a demokratîke Federal be, lewre 
hewce ye her du alî li kom û civînan de bi 
opozîsyona Îranî û derve li ser van xalan tekezê 
bikin. 

2: Komele û Hizba Demokrat baweriyek tewaw bi 
hilbijartinên azad ên siyasî ji aliyê xelkê 
Kurdistanê ve hene û li hilbijartinên han de bêşik 
sindoqên dengdanê, bi serekîtirîn çavkaniya 
rewatiya hemû hêzek siyasî li Kurdistanê û bi 
bingehek serekî a demokratîzekirina civakek azad 
û serbest dizanin. 


Ji bo xebata gelê kurd li vê serdemê û li vê rewşê 
de, him guhertinên cuda ên cîhanê û him jî 
guhertinên vê dawiyê ên Rojhilata Navîn, herweha 
balansa zilhêzan û hevkêşeyên nû, zêdetir ji 
herdem delîve û derfet ji bo anîne rojeva xwastên 
netewî ên gelê kurd û pêdagiriya zêdetir li ser 
mafên wê li asta cîhanê de afirandiye. 

Bahoza guhertinxwazî û demokrasîxwaziya xelkî 
a devera Rojhilata Navîn bihêztir û xurttir ji her 
demekê koşka dîktatoran ber bi hiloşînê ve pal 
daye. Dereng yan zû dîktatoriya Komara Îslamî jî li 
îranê de, bi berdewam bûna xebata civatên xelkê û 
îradeya qahîm a xebatkarên riya azadiyê, tu 
asoyek xincî xurtbûna kirîzên tevalî ên aborî û 
siyasî û çûna ber bi herifîna yekcarî jêre nahê 
dîtin. 

Opozîsyona îranê û gurûp û aliyên neyare 
Komara Îslamî li derveyî welat, li du sê salên 
derbasbûyî de piştî serhildan û şikesta tevgera 
Kesk li îranê de dewrek nû ji diyalog û rûniştina 
hevbeş û çalak dest pê kirine. Li vê navberê de 
serbarê cudahiya nêrîn û bîr û rayan, hinek jihev 
têgihîştinek zêdetir û nizîkbûn li gor derbasbûyî 
derketiye rojevê û hizra hevgirtin û şêwazek ji 
hewildan bo pêkanîna bereya demokrasîxwaziyê 
bi durûşma guhertina rejîmê zêdetir ji berê alîgir 
peyda kiriye. 

PDKÎranê û Komeleya Şoreşgerên Zehmetkeş ên 
Kurdistana îranê weke du hêzên bi ezmûn ku li vê 
midehê de li ser komek pirsên girîng hevkarî û 
karên hevbeş bi encam gihandine, li doma 
pêvajoya rû ji geşeya vê nizîbûn û hevkariyan de, 
her du alî li ser vê baweriyê ne ku li rewşek weha 
de, rêketin li ser komekxalên bingehîn ên hevbeş 
li gor naveroka vê gelaleyê de hewcehiyek 
înkarnekirî ye. Li rastî de ev pilatforma hevbeş, 
weke serekîtirîn ecîndaya siyasî li hember 
guhertinên vî serdemî de, eyanker û guzarişt li 
hevalbendiyê li navbera her du hêzan de dike. 

Ev rêketinnameya hevbeş ku ji aliyê rêberiya her 
du partiyan ve hatiye pesend kirin, dê bingehekê ji 
bo karê hevbeş yê her du aliyan li warên siyasî, 
dîplomasî, ragihandin û ...htd dabirêje. Li heman 
dem de bingeh e bo xebata hevbeş ji bo xurtkirina 
vê rêketinnameyê û misoger kirina hevkariyên 
zêdetir li navbera hêzên din ên mayî li Kurdistana 
îranê de. 

A) Binemayên giştî: 

1: Her du alî li ser vê baweriyê ne ku bi bêy 
hiloşîna rejîma Komara Îslamî, demokrasî û mafên 


3: Her du aliyan baweriyek tewaw bi cudahiya 
dîn ji dewletê hene û li vê bawerê de ne ku 
desthilata pêşeroja Kurdistanê û Yasaya Bingehîn 
a welat divêt li ser bingeha pirensîpên demokrasî, 
peymannameya cîhanî a Mafên Mirov, mafên 
siyasî û netewî ên xelkê Kurdistanê bihê danîn. 
Herweha azadiya dîn û bîr û bawerên cuda li 
Kurdistanê bi mafek rewa û haşanekirî ên hemû 
rûniştiyên Kurdistanê dizanin. 

4: Her du alî pêdagiriyê li ser wekheviya tewaw a 
mafên jin û mêran li hemû biyavên siyasî, civakî, 
aborî, çandî, malbatî û htd li civakê de dikin û xwe 
bi parêzerê yasyaên pêşketixwazane, modern û 
mirovî li vê derheqê de dizanin û ji bo cihgîrkirina 
wê dê bixebitin. 

5: Komele û Hizba demokrat xwe bi parêzerên 
azadiya derbirîn, azadiya nivîsîn, azadiya 
rojnamevaniya serbixwe, azadiya pêkanîna 
rêxistinên siyas, azadiya avakirina rêxistinên 
medenî û sinfî weke rêxistinên karkerî, jinan, 
xwendekarî, lawan, mamostayan û htd dizanin û 
piştgiriya tewaw a yasayî li civakê de lê dikin. 

6: Her du alî piştgîrî û pabnedbûna xwe bi 
dadvaniya civakî û parastina jîngeha kurdistanê û 
cihgîr kirina van babetan li Yasaya Bingehîn a 
welat de radigehînin. 

7: Her du alî pabendbûna xwe bi çareserkirina 
pirs û astengên siyasî ên li navbera xwe ji riya 
diyalog û bi awayê siyasî, ara m û bi dûr ji her 
terze şidet û tund û tûjiyekê tînin ziman. Herweha 
vê şêwazê jî li navbera hemû hêzên siyasî ên 
Kurdistanê bi hewce dizanin û ji bo cihgîrkirina vê 
pirensîpê li rûberê hemû kurdistanê dê bixebitin. 

8: Hizba Demokrat û Komele, Federalîzma 
Netewî - Coxrafiyayî weke durûşma sereke û 
bernameya siyasî a xwe ji bo çareserkirina stema 
netewî li Kurdistanê hilbijartine û xwe bi 
alahilgirê vê durûşmê dizanin û karê hevbeş bona 
cihgîr kirina wê dikin. 

9: Rêketinnameya han, pirensîba serbexweyî a 
siyasî, rêxistinî, dîplomasî û ragihandinî a tu yek ji 
van du aliyane birîndar nake, belkî hewil dide ku 
hevdengî û hevahengî li navbera wan de li pêxema 
armancên hevbeş ku li vê pilatformê de hatine, 
misoger bike. 

B) Erkên pêş guhertinên siyasî û hiloşîna rejîmê 

encamê, û lihevhatinek ji aliyê rêzdaran Mistefa 
Hicrî û Ebdulla Muhtedî ve hate îmza kirin. 

Herweha her du aliyan hêvî xwastin ku naweroka 
vê lihevhatinê rê ji bo alîkariya berfirehtir ya di 
navbera hêzên siyasî ên Kurdistanî de xweş bike. 

Partiya Demokrat a Kurdistana îranê 
Komeleya Şoreşgerên Zehmetkêş ên 
Kurdistanaîranê 
31.05.1391 
21.08.2012 

★ 



1: Nasandina pirsgirêk û xwastên gelê kurd li 
Kurdistana îranê bi civaka navnetewî û misoger 
kirina piştewaniya siyasî ji bo tevgera rizgarîxwazî 
a gelê kurd. Bo nimûne rêxistina çalakiyên 
dîplomatîk ên hevbeş li asta cîhanî û serdana 
nawendên navnetewî bo vê meremê. 

2: Beşdarîkirin yan nekirina hevbeş li gel hêzên 
opozîsyona Îranî bi hevahengî û şêvirmediya 
pêşwext û pêdagirî li ser maf û daxwaziyên xelkê 
Kurdistanê bi armanca bihêz kirina pêgeha kurd ji 
riya helwesta hevbeş li konferans û semînarên 
cuda û hevahengî li vê biyavê de. Tekeza her du 
aliyan li ser durûşma federalîzmê, weke rêçareya 
pirsa netewên îranê li nav gotarên cuda ên 
opozîsyona îranê û kesatiyên neyare Komara 
Îslamî. Bihêz kirina helwesta hevbeş û gotara 
pêşketinxwazane a netewî li Kongireya Netewên 
îrana Federal û pasrastina wê rêxistinê û 
nasandina wê bi raya giştî a cîhanê. Hewildan bona 
darêtina siyasetek hevpar li hember opozîsyona 
Îranî ku derbirrê pirensîbên esasî ên tevgera millî- 
demokratîk a xelkê kurdistan û ... be. 

3: Her du alî piştewaniyê ji xebata rewa a gelê 
kurd li hemû parçeyên Kurdistanê de dikin û 
hevdem li ser vê baweriyê ne ku her terze 
desttêwerdaneke parçeyek ji parçeyên din, 
siyasetek nebaş û bi zirar e. Her li vê arasteyê de 
bona qahîm kirina pêwendiyan û misoger kirina 
pêgehek jêhattir ji bo kurdên rojhilatê û berçav 
girtina siyasetek hevbeş, li gor hewcehiyan, dê 
rûniştinên hevbeş bi hikûmeta Herêmê û hêzên 
siyasî li Herêma Kurdistanê encam bidin. 

4: Komele û Hizba Demokrat, tebayî û yekêtiya 
netewî li Kurdistana îranê û bihêzkirina 
hevxebatiyê li navbera hêzên siyasî ên Kurdistana 
îranê bi erka ser milê xwe dizanin û ji bo vedîtina 
rêçareyên guncaw bi armanca jinavbirina astengên 
ser riya yekîtiyê dê bixebitin. 

5: Her du alî hevra ne ku hevkariyên dualî li 
navbera xwe de xurt û bihêztir bikin. Li vê pêxemê 
de hevkarî li navbera organên pêwendîdar ên her 
du aliyan li warên ragihandin, weşandina 
daxuyaniyên hevbeş li ser bûyer û guhertinên 
siyasî ên girîng û karê hevbeş bona eşkerekirina 
siyasetên dijî gelî ên rejîma Komara Îslamî, yan her 
bizavek medenî û siyasî, bi awayekî jêhatî gavên 
piratîkî jêre bavêjin. 

Partiya Demokrat a Kurdistana îranê 
Sekreterê Giştî 
Mistefa Hicrî 

Komeleya Şoreşgerên Zehmetkeş ên 
Kurdistana îranê 
Sekreterê Giştî 
Ebdula Muhtedî 

Gelawêja 1391 a Rojî,(Tebaxa 2011'an a Zayînî) 

Gola Urmiyê û pirsên siyasî yên têkildar 



ji nav diçin û bi milyon mirovên 
rûniştevanên vê parêzgehê û 
bajarên derdorê dê aware û koçber 
bibin. Divê em bizanin, eger bala 
pêwîst ji bo çareserkirina kirîza 
gola Urmiyê neyê dayin, ew jî mîna 
gola Oral ku 15 qat ji gola Urmiyê 
mezintir bû, rastî zuwabûnê hat, ev 
jîngeha giring û hezar salî bi tevahî 
û di bin siya hikûmeta Komara 
Îslamî ya îranê ji nav diçe. 

Heta niha ne tenê ti hewildan di 
vê derbarê de negihîştine encamê, 
lê deng û rengê mirina xaka dîrokî 
û kevnar a Urmiyê tê bihîstin û 
dîtin. Yek ji sedemên sereke yên 
pêvajoya zuwabûna gola Urmiyê, 
çêkirina bendavên zêde ne ku li ser 
bingehek ne durist û plan û 
projeyên bê kêr ên dewletê bûne. 
Çêkirina wan bendavan ne tenê ti 
alîkariye ji herêmê re nekir, belkî 
bi qutkirina çavkaniya ava gola 
Urmiyê, ew xistin nav rewşek 
dijwar û bitxer ku pêşeroja wê 
zuwabûn e. 5 ji sêyê çavkaniya ava 
gola Urmiyê zuwa bûye û rêjeya 
şorbûna ava golê gihîştiye 350 
mîlîgram di hr lêtrekê de. Eva di 
rewşekê de ye ku li dehsala 





Salar Pûrhacî 


A sta ava gola Urmiyê di 
van salên dawîn de 
gihîştiye qasê xwe yê 

herî nizm û kêm, her diçe kirîza 
golê kûrtir dibe. Ev kirîza xurt û 
zuwabûna ava golê, ji xeynî ku 
xesarên mezin heta niha 
gehandiye jîngeha Urmiye û 
herênmên derdor, bû sedem jî ku 
hemû balinde û çûkên niştecih ên 
vê golê bo hertim koç bikin û êdî 
tenê dîmenên tirsa mirinê ji wê 
bicîh bimîne. Di rewşekê de ku ev 
gol dikarî bibe yek ji navendên 
sereke yên turîstan û geriyanê, 
kirîzek mezintir û bixoftir li 
pêşiya wê ye. Çunkî ger ew gol 
zuwa bibe, herî kêm nîvek ji 
Urmiye û deverên derdorên bajar 


1970'an ev rêje gihabû 80 mîlîgrem. Wisa 
dixuye ku di bin siya rêveberiya hikûmeta 
olî ya îranê dê ava gola Urmiyê zuwa 
bbibe û jîngeha derdorê ji nav biçe. 

Sedem û kiryara din a xerab û 
neberpirsane ku dewletê meşand, çêkirina 
pira 'Kelanterî' bû ku li naverasta golê 
hate avakirin. Di rastî de ev pira ne pirek 
normal e, belkî tenê navê wê pir e, ji ber 
ku xakeke zêde rijandin nav golê û bi kiyar 
gol ji naverastê kirine du perçe ku vê proja 
ne durist û ne pêwîst zerar û xesarên 
mezin gihandine sîstema geriyana ava 
golê û pêkhateya hedrolîkî ya gola Urmiyê. 

Ji dema ku zuwabûna golê weke gefek 
ciddî û bixeter di ray giştî de deketiye 
rojevê û xelkê sivîl nigeranê wê bûye, 
xelkê herêmê jî bi awayên corbicor 
nerazîbûnên sivîl derbarê xemsarî û 
kiryarên xerab û ne berpirsane yên ewletê 
ji xwe nîşan dane. Bo nimûne belavkirina 
pirr gotaran di rojaname û belavokên giştî 
de, lidaxistina festîvalên hunerî û wêjeyî 
derbarê mijara rizgarkirina gola Urmiyê, 
ragehandin beşdarî û civînên giştî û 
girseyî li kêlek û beravên gola Urmiyê ku ti 
yek ji van kiryarên sivîl û çandî bandorek 
berçav nekiriye ser rewşa golê. Hikûmeta 
Komara Îslamî jî ne tenê ti balek neda van 
nerazîbûnên bi tevahî aştîxwazane, belkî 
heta ji dest hêzên ewlekarî û leşkrî hat 
xelkê nerazî binçav û girtin û li xelkê dan û 
gef ji hevwelatiyan xwarin. 

Rewşa desteserkiriyên nerazî bi gola 
Urmiyê 

Piştî pêkhatina nerazîbûnên xelkê sivîl li 
Urmiyê û bajarên din li hemberî 
zuwabûna ava gola Urmiyê û derketina 
rewşa ewlekariyê, hejmarek zêde ji 
çalakvanên kurd û azerî yên Urmiye û 
bajarên din hatin girtin. Ligel ku hinek ji 
wan girtî li bajarên cuda bi danîna rehînên 
mezin ên darayî hatine azadkirin, lê hêj 15 
kes ji hevwelatiyên binçavkirî li girtîgeha 
Tebrêzê derbas dikin. Ji aliyekî din 


hejmarek ji çalakvanên sivîl ji aliyê 
dadgehên şoreşê ve cezayên giran ên 
wek zindan, cezayê pere û lêdana 
qemçiyan hatine mehkûmkirin. Komek 
ji van girtiyên binçavkirî piştî derketin ji 
mehkemeyan, li pêşberî malbatên xwe 
rûbirûyê lêdan û bêrêziyê hatin. Piştî 
nerazîbûn li hemberî van liv û tevgerên 
leşker û hêzên ewlekariyê û 
dozvekirinê, dadgehên Komara Îslamî 
herwiha girtî bi cezayê pere mehkûm 
kirin. 

Ji bo ku bikarin cezayên giran bidin 
çalakvanên nerazî bi rewşa gola Urmiyê, 
rayedarên hêzên leşkerî idea kirin ku 
pirraniya wan xwedî dosyên nebaş û 
sûcbar in li dadgehan! lê ev tenê 
behane bûn da ku wan çalakvanên sivîl 
û civakî ceza bikin. Tevgera hêzên 
dewletê ligel wan wek tawanbaran 
bûye! 

Ji ber desthilatdariya îdeolojîk û 
dîktator li îranê, hemû pirsên xwezayî jî 
li vî welatî reng û şeklek siyasî li xwe 
girtine û ev yek ji şaşfikirîn û sîstemek 
ne demokratîk, berçavtengiya ramana 
neteweyî - panfarsîzm û olî çavkanî 
digire. Pirsa gola Urmiyê jî ketiye bin 
bandora van ramanan û bûye pirsek 
siyasî û ti gavekê bi awayekî 
profesyonel nehatiye nirxandin û 
dahûrandin û aliyên neyênî yên 
pirsgirêkê nehatine şirove û zelalkirin, 
herwiha ti hewildanek ji bo 
çareserkirinê nehatiye avêtin. Ji ber ku 
di bingeh de desthilatdarên îranê 
baweriyek bi pirsporî û xebatên 
profesyonel nînin û heta pirsên fîzîkî û 
sirûştî jî li gor ramana îdeolojîk û teng a 
xwe mêze dikin. Rayedarên dewletê bi 
van kiryaran û bi taybet ji ber balnedan 
û binpêkirina sîtematîk a maf û 
azadiyên neteweyên kurd û azerî, 
dixwazin vê pirsê siyasî bikin heta ku 
bibe hincetek bona girtina çalakvanên 
sivîl û siyasî yên azadîxwaz ên 
Kurdistan û Azerbaycanê. 


Eva ku naheje, tenê wijdana berpirsan e 



herweha sê hezar kes jî birîndar bûne. Lê 
serhejmariyên nefermî bas ji mirina zêdeyî 
hezar kesan dikin û didin zanîn ku rejîm ji 
dana zaniyariyên rast xwe diparêze. 

Yekem hêza alîkar û hawarde çûnê ji aliyê 
rejîmê ve bo cihê bûyerê piştî 7 demjimêran ji 
rûdana erdhejê gihîştiye wir. Li halekê de ku 
dem pirr girînge ji bo rizgar kirina xelkê di bin 
kawilkan de. Lê mixabin giringînedan û 
xemsariya berpirsên rejîmê û retkirina banga 
alîkariyên cîhanî û nemaze navxweyî jî bû 
sedem ku hejmara goriyan zêdetir be. 


E 


rdheja wêrankere 6.2 
rîştêrî a roja Şemî, 26'ê 
Gelawêjê, li herêmên 


Eher, Herîs û Werzeqanê li 
Parêzgeha Azerbayicanê, xelkê 
îranê xembar û kovandar kir. Li 
gor nûçe û agahiyên şahidên 


Herweha bû sedem ku nerazîbûnek berfireh 
di nav xelkê beladîtî û xelkê îranê bi giştî de 
pêk were. Eva bû bi pirsiiyar bo hemû aliyekê 
ku çima medyayên rejîmê li hember karesatek 
weha bijan û mezin de bêdeng man? Li halekê 
de ku li demên weha de xuya ye ku role 
ragihandinan çiqas girîng û bibandor e li 


bûyerê, xelkê vê deverê di rewşek hişyarkirina xelkê û hawardeçûna wan û 


pir dijwar de bûne û bi taybetî 
heya midehekê zorahiya 
hewcehiyên despêkî weke av, 
xwarin û xedematên dermanî ji 
wan re nehatibûn dabînkirin. 
Amara herî dawîn ya goriyan ji 


gihandina alîkariyan jib o lêqewmayiyan. Lê 
mixabin em dibînin ku heta nûçeya bûyerê jî 
piştî tewahiya nûçegihaniyên cîhanî ve hat 
belavkirin. 

Erdheja bajarê Bem a îranê jî bi vî halî de bû 
û piranî xelkê feqîr û destkurt bûne goriyê vê 
aliyê rejîmê ve bi 306 kes mirî (ku tirajîdiyê. Ji ber ku mal û awahiyên wan, kewn 
piraniya wan jin û zarok in), û û ne standard in û li hemberî her bûyerek 


wusa de diherifin. Vir de jî 
asta hejariya xelkê îranê 
mirov re derdikewe ku 
serbarê dewlemendiya xaka 
îranê, lê niha jî xelkekî zaf 
hejar û destkurt in û rejîm jî 
tu hawriyekê ji wan nade û 
hemû samana giştiye welat, 
têçûya siyasetên mirar û 
fitnegêrane ên xwe li deverê 
û bo çeka navikî dike. 

Xemsarî û guhnedana 
berpirsên rejîmê bi goriyên 
erdheja Azerbaycanê, carek 


din siyaseta dijî gelî a rejîmê bi nisbet 
xelkê îranê da eyankirin. Bûyera han carek 
din selimand ku xelkê îranê li hember 
xemsariyên rejîmê di haletên wusa de 
çiqas xisar hilgirin. Ji ber ku gorî pisporên 
erdhejnasiyê, îran welatek e ku li ser hêla 
erdhejê de hilketiye û renge li pêşerojê de 
jî buyer û tirajîdiyên wusa dîsan 
biqewimin, lewre xelik dibe li hizra xwe de 
bin û bizanin ku bi çi çarenivîsekê re li bin 
siya vê rejîmê de ber bi rû ne û renge gelek 
carên din jî erd biheje, lê ya wek xwe 
dimîne û naheje, eva wijdana nivistî a 
berpirsan e. 
































Siyasl 


Agirî a 


Misr li ber ezmûnek dîrokî 



Ebdula Hicab 


K uştina 16 nobedarên sînûr li 
ser sînûrê di navbera Misr, 
zîwala Xeze û îsrailê de rê ji 
ber guhertinên çarenûssaz 

di sîstema birêveberiya Misrê de 
vekir. Muhemed Morsi serokê 
nûhilbijartiye Misrê bi awayek hinek 
çaverê nekirî serleşkerên herî 
bilinde artêşa welat ji kar avêtin. Di 
serî de general Huseyn Tantawî, 
serokê Konseya xwedî hêze Leşkerî 
û wezîrê parastinê û general Samî 
Enan serokê erkana artêşê bi 
serkirdeyên hêzên hewayî, bejayî û 
deryayî re ji kar hatin avêtin û li ciyê 
wan efserên nû hatin wezîfedar 
kirin. 

Serokkomar her wisan ew 
guhertinên ku artêşê beriya radest 
kirina deselata piştî Husnî Mubarek 
di yasaya giştiye welat de pêk 
anîbûn hilweşand. Di demekê de ku 
parlemana welat bi awayek fermî ji 
aliyê Konseya Bilinde Leşkerî ve 
hatiye hilweşandin, biryarên 
serokkomar xweserî xwe hem 
yasaye hem jî rêbaza birêveberiyê. 

Bêdengiya artêşê li hember wê 
biryarê nîşan da ku êdî tabo an 
tilisma deselata bê reqîbê artêşê 
hatiye betal kirin, û her nebe di 
dema niha de serokkomar karî 
qonaxa yekê ya pilanên xwe yên 
demdirêj ji bo ava kirina deselatek 
olî ya li gor siyaseta îxwan E1 
Muslimîn cî bi cî bike. Eger ew pilan 
bi xatircemî bi ser neketibe jî, bi 
kêmî manovrek siyasî bû ku carê bi 
qazanca serokkomar û îxwanan diçe 
pêş. 

Giringiya bûyerê wê demê pitir 
xuya dike ku rola artêşa Misrê di 
siyaseta welat de û serbihorî û 
dewra generalên ku niha ji kar 
hatine avêtin di pêvajoyên siyasiye 
dawiyê de li ber çavan re tê derbaz 
kirin. Artêşa Misrê hem heta niha 
yek ji aliyên herî xwedî bandor di 
siyaset û birêveberiya welat de bûye 
û hem di demên hesas de bi xwe bi 
awayek raste rast welat birêve 
biriye. 

Hemû serokkomarên piştî 
hilweşîna sîstema paşatiyê li Misrê 
di sala 1952ê de ji riya deselata xwe 
ya serbazî re derbazî posta 
serokkomariyê bûne. Di serhildana 
wê dawiyê ya xelkê Misrê li dijî 
deselata Husnî Mubarek jî dubare 
rola artêşê û general Tentawî 


çarenûssaz bû. Ji ber ku tenê wê 
dema ku ewan pişta xwe dane 
Mubarek, riya guherînan di welat 
de vebû û rêjîma Mubarek bi 
neçarî paşve gav avêtin. 

Niha hemû ev generalên xwedî 
otorîte û deselat ji kar hatine 
avêtin û dezgeha birêveberiye 
artêşê, her nebe bi rûkeşî, li 
hember wê biryarê bê deng maye. 
Ev bêdengî tê maneya pejirandina 
biryara serokkomar û rûniştina 
otorîteya wî wekî fermandarê 
giştiye hêzên çekdar. Bi wê riyê ve 
serokkomar dibe kesê herî xwedî 
deselat li Misrê. Eger bê û artêş wê 
guherînê bi dil û ji bo heta hetayê 
bipejirîne, êdî serokkomarê nû wê 
bikare hemû pilanên xwe yên din ji 
bo ava kirina sîstema siyasiye li 
gor dilê xwe cî bi cî bike. 

Lê li vir du pirsên sereke 
derdikevin; Ya yekê ka gelo çi 
armancên veşartî li pişt wê pilana 
serokkomarê nû hene? Ji ber ku 
nakeve çi aqilan ku ew bûyer tenê 
guhertina ciyê hinek generalan ji 


eger bê û xwestekek wan ji bo 
hêştina deselat û bandor artêşê di 
siyasetê de hebe jî, wê ew 
xwestek bi riya îxwan re here pêş. 

Di asta navneteweyî de bûyerên 
Misrê di her astekê de bin û bi her 
awayî herne pêş wê karîgeriya 
raste rast danêne ser pêwendiyên 
wî welatî bi Îsraîlê re. Ezmûnên 
şer û aştiya navbera her du 
welatan, pitir Îsraîlê neçar dike 
ku bi çavên vekirî bûyerên Misrê 
bişopîne. 

Artêşa Misrê hem bi awayek 
fermî bi Îsraîlê re peymana aştiyê 
îmze kiriye û hem di warê 
ewlekariya sînûran de bi 
Îsraîliyan re hevkariyê dike, ku 
ew hevkarî bi qazanca her du 
aliyan diçe pêş. General Tentawî 
u generalên din yên ku ji kar 
hatine avêtin, eger çi dostên herî 
nêzîke Îsraîlê nebin jî, lê her yek ji 
wan ji bo bi cî kirina peymana 
aştiyê bi Îsraîlê re xwediye rolek 
diyar bûn. 



ber bê kêriya wan di parastina 
ewlekarî û berjewendiyên welat 
de hatibê encam dan. Pirsa duyê 
ewe ku wê encama wê biryarê li 
ser pêşeroja Misrê û ciyê welat di 
siyaseta herêm û cîhanê de çi be? 

Çunku hem cîranetiya Misrê bi 
Îsraîlê re, hem ciyê Misrê di cîhana 
Ereb de gelek guman û pirsan çê 
dike ka gelo bûyerên navxweye 
welat wê bi çi awayî karîgeriyê li 
ser derudora xwe danên. 

Her çend Serokkomarê nû 
îdeayên ku dibêjin armanca wî ji 
wê pêgava nû xurt kirina sîstema 
parastina asayîşa hevwelatiyan li 
hember terror û tundutîjiyê de ye, 
lê nayê veşartin ku encama wê 
biryarê dibe xurt kirina deselata 
serokkomar û bi riya wî re jî xurt 
kirina bandora îxwan E1 Muslimîn 
bi ser siyaseta welat de. 

Dema kesayetiyên xwedî deselata 
herî mezin di artêşê de ji kar hatin 
avêtin, wê zehmet be ku generalên 
nû bikaribin heman otorîteyê di 
demek kin de bi dest bixin. Ji xwe 


Cîgirên wan, eger bê û bi 
yekcarî girêdaiyê îxwan û 
serokkomarê wê bin, dikarin ji bo 
ewlekariya neteweiye Îsraîlê 
bibin tehlîke. Di heman demê de 
ew guhertin dikare baweriya 
navbera du aliyan de jî kêm bike 
û di encamê de her du aliyan 
neçar bike ku sermayeyek pitir ji 
bo paşde dana gef û tehlîkeyên 
rengeyî ji aliyê din ve bi kar bînin. 
Ji bo artêşa Misrê, rewşekwisan 
dikare bê manaya ji dest dana 
alîkariyên diraviye Amerîkayê, ku 
ji bo artêşa Misrê serekaniya herî 
mezine alîkariyê ye. 

Misr weke welatê herî mezin û 
xwedî bandor di cîhana Ereb de jî 
dema bi yekcari kete destê hêzên 
tundreve olî, dikare bandora 
raste rast li ser welatên Erebe 
weke Sûriye, Urdun, Libiya, Tunîs, 
Yemen, Elcezayêr û Merakêşê 
danê. Ne dûre ku bikaribe bi 
awayek ne raste rast be jî bibe 
hegerê guhertinan li welatên 
weke Erebistana Seûdî, welatên 
derdora Kendavê, îraq, Lubnan û 

hwd jî. 

Eger artêş û îxwan li Misrê bi hev re 
bibin yek, bê guman wê alîkariyê bidin 
hêzên hevbîr û bi wî awayî hemû cîhana 
Ereb ber bi şêweyeke nû ji xelafetê ve 
bibin ku wê carê navenda wê dikare 
bibe Qahîre. 

Ji pêvajoya nû ya siyasiye Misrê re jî 
rewşa nû dikare bê maneya 
veqetandina rê. Bi awayekê ku hêviyên 
jiyana bi hev re ya hêzên îlmanî û yên 
girêdayî îxwan E1 Muslimîn dikare bê 
çal kirin. Di gel ku artêş tu gav piştîvanê 
hêzên îlmanî û alîgirên demokrasiyê 
nebûye, lê di parastina parsenga 
navbera aliyên îdeolojîk de, artêşê 
dikarî û dikare xwedî rolek giring be. 
Dema artêş bikeve destê oldarên 
tundajo wê demê parseng bi qazanca 
hêzên tundrev tê guhertin û sîstema 
siyasî û birêveberiyê bi yekcarî rengê 
tundajoiya olî bi xwe ve digre. 

Pêkhateya etnîkî, olî û civakiye Misrê 
bi awayekê ye ku tenê sîstemek 
ilmaniye dûreperêz ji pêşhukmî û 
yasayên olî dikare berjewendiyên 
giştiye hemû hevwelatiyan û mafê 
hemû qadên civakê biparêze. Di demên 
hesas de, her dema ku di nava civakê de 
aloziyek derdiket, artêşê dikarî ji ber 
wê baweriya ku di nava civakê de bi 
dest anîbû, parsengê biparêze û nehêle 
ku aliyek bi ser aliyê din de bi ser 
bikeve. Dema artêş kete destê îxwan û 
serokkomarê ciyê piştewaniya wan, wê 
demê wê komele û girûpên ku 
kêmaniyan pêk tînin baweriya xwe bi 
artêşê ji dest bidin. Ew rewş dikare ji 
arîşeyên mezin re rê veke û civakê ber 
bi aloziyên bi tehlîkeve bibe. 

Artêşa Misrê heya niha nobedarê 
demokrasiyê û deselata sivîl nebûye, 
lewma kêm bûna deselata wê, eger bi 
riya demokratîk, li gor biryara 
parlemanê û bi merema xurt kirina 
deselata saziyên sivîl ba, wê ji bo 
demokrasiyê biba bingehek baş. Lê tirsa 
sereke ewe ka gelo çi hêzek wê ciyê 
otorîteya generalan bigre û wê ji niha û 
pêve artêş çawan bikeve xizmeta 
îdeolojiya deselatdaran. Ew rewş dikare 
senarioyek weke ya îranê bixuliqîne ku 
ne ji bo demokrasiyê tu faydeya wê 
heye û ne jî ji bo ewlekarî u asayişa 
cîranan. 

Di bin dudilî û gumanek mezin de, 
tenê rê ewe ku hêvî bê kirin serhildana 
Misrê ber bi dawiyê ve gavan neavêje. 
Ya ber bi aqilane ewe ku hem artêş xwe 
ji karubarên birêveberiya medenî paş 
ve bikêşe û deselata rastîn bispêre 
nûnerên hilbijartiye xelkê, hem îxwan 
wê rastiyê bipejirîne ku êdî serdema 
vejiyandina xelafetek nû nîne. 

Berjewendiyên Misr û herêmê di wê 
de ye ku kêşankêşa navbera îxwan û 
Artêşê bi qazanca pêşvebirina 
demokrasî û vebûna siyasî bê bi kar 
anîn û bi wê riyê deriyê demokrasiyê bê 
vekirin. Ew rewş wê bandorê li ser 
hemû heremê danê û ji bo serhildana 
Sûriyê û welatên dine Erebî jî bibe 
mînakek baş. Li derveyî wê yekê, wê 
peşkên agirê ku li Misrê pê dikeve, 
hemû herêma Rojhilata Navîn bigre. 














Siyasf 


Agirî B 

_ Niqurçk 

Jinxal bêt? Bila reş û rûtên 
xwe bide dû xwe û bêt!!! 



Ceifer Mubeşirniya 


Desmalê desmalê hayê 
hayê, desmalê desmalê 
keçê ka xudana desmalê... 

Ewdalo ezo, werne wê 
xweştemaşeyê! roja ronî, 
pêş çavên dehan kesan, 
"Mihemed Nasir Seqayiyê 
Bî riya", qutabiyê Mihemed 
Teqî Misbahê Yezdî, li zarê 
Misbahê Yezdî, Misbahê 
Yezdî li zarê Hesen 
Nesrulla, Hesen Nesrulla li 
zarê Fermandeyek 
Hizbullaya Lubnanê di 
şerrê 33 rojî yê Îsraîl û 
Hizbullaya Lubnanê de, 
bêşermane devê xwe bi 
qasî cêlekekê vekir û bêhn 
berda û got: 

Fermandeyek Hizbullayê 
di şerrê 33 rojî de Xêzana 
pîremelayek xurifî ê rejîmê 
di xewa xwe de dîtiye û wê 
jina belengaz desmala xwe 
hejandiye, û di şeir de 
hilîkopterek Îsraîlî xistiye 
erdê!!! 


Başe xwe di xewê de 
melajinê desmal hejandiye, 
û nizanim çawa di qada 
şerr de ew hilîkopter 
ketiye"! 


Min jî şeva derbasbûyî 


xewnek dît ku jinxala min çaroka 
xwe hejand û hejand û hejand, lê çi 
hilîkopter xuya nebûn, sibê em 
rabûn ku çaroka jinxala min ji 
qirika xalê min aliyaye, ger em 
negihîştibanê wê tirrrrrên ji xalê 
min bihata. 

Lê çi bikim kes ji feqîran napirse, 
ger ez jî Hizbullahî bûm, min ew 
xewna xwe ji kanalên ragihandinê 
re gotiba, bêguman wê biba behsek 
ewqas gerim ku ne tenê Azerbaycan 
hejiyaba, belkî layeke îranê wêran 
biba. Xewna min wê rojeva nûçeyên 
televîzyonên rejîmê ba û têra 18 
xutbeyên melayan jî kiriba, û wê 
bigotiban jinxala Hezretê Niqurçk, 
çaroka xwe ji qirika Şîmon Pirês 
Serkomarê Îsraîlê alandiye, û ger 
tirsa xwedê neba wê ew bikira 
daaaar. 


Vêca ji vê yekê seyr û semertir 
ewe ku Fîroz Abadî jî di 
bernameyek televîzyonî de gotibû: 
Di dema hemen şerrê 33 rojî de, 
"serbazên Îsraîlê hin mirovên 
siwarî hespan di şerr de dîtibûn ku 
tevî wan şerr dikirin û nedihatin 
kuştin!!!!! 

Bêhna wî nehat û zêde kir ku 
serbazên Hizbullayê bi caran di wî 
şerrî de îmam Xamineyî bi çavên 
xwe dîtine!!!! 

Axir golkê felahetê, ger waye, di wî 
şerrê 33 rojî de hêza erdî a we, 
serbazên siwarê hespan hebûne û 
gulleyan ji wan kar nekiriye, û hêza 
hewayî a we desmala destê serçopî! 
Biborin desmala destê jinxalê bûye, 
çima rewşa we wusan bû? Vêca 
Îsraîl dixwaze êrîşî îranê bike û 
bavê we bitevizîne, bo wî şerrî kê 
wê siwarî hêstirê bibe bo qada şerr, 
xwedê bizane??!!! 





Kurd Li Sûriya 



T 

v 

Mo’itesem Nûranî 


Kurdistana Sûriyê yan herêmên 
kurdakincî yên Sûriyê ji hêla giringî 
û pêgeha stratejîkî a xwe ve, dikewe 
Bakurê Rojhilata Sûriyayê û li sê 
parêzgehên Heseke (Cizîr), Reqe û 
Helebê pêk tê ku beşa herî zaf 
dikewe herêma Mizopotamiya'yê, 
anku navbera du rûbarên mezin ên 
Dîcle û Firatê. Serbarê wê ku Rejîma 
Beis ji aliyê avedankirinê ve tu 
giringiyekbi Rojavayê Kurdistanê 
nedaye, belkî başek berçav ji kurdên 
wê jî veguhastine û haşayê ji bûna 
kurdan dike. Herêmên kurdî ji aliyê 
jêrxana abûrî ve, bi av, petrol û 
çavkaniyên binerd û herweha 
geştiyarî, cotyarî û ajeldariyê ve ji 
hemû deverên Sûriyê dewlemendtir 
e. Bi tenê li Parêzgeha Hesekê de, 
çavkaniya petrolê heye ku di rojê de 
375 hezar bermîlên petrolê berhem 
tîne. 

Niha bi xweşî be bajarên Heseke, 
Qamîşlo, Serê kanî, Amûde, Dêrik, 
Kobanî, Efrîn û gelek bajarên din ku 
piraniya akinciyên wan kurdin bi 
destê kurdan tên îdarekirin. Kurd 
%15 a heşîmeta Sûriyê pêk tînin. 
Kurd bi salane ji aliyê hikûmeta Beis 
ve ji mafên xwe ên netewî hatine 
bêparkirin û pitir ji 500 hezar kurd 
di wî welatî de xwedî nasname nînin 
û mafê kirîn û firotina erd û awahî û 
... nebûne û ji hemû hewcehiyên 
jiyanê û xedematên dermanî, 
saxlemî û nemaze mafê wergirtina 
pasportê jî bêpar bûne. 

Kurdan mafê xwendina bi zimanê 
xwe yê dayikî nînin. Mafê derxistina 
rojname û kovar û ragihandinên din 
bi zimanê kurdî nînin, li tewahiya 
herêmên kurd akincî de zanîngehek 
nine. 

Dewleta Sûriye ber bi herifîne ve 


diçe û gelek bi zehmet dikare carek din 
weke rejîmek bihêz û di bin deshilatek 
nawendî de xwe bigire. Çûnkî şerê 
navxweyî niha jêrxana abûriya welat 
wêran kiriyê û rejîm pir lawaz bûye. 

Kurdên Sûriyê beşek ji mezintirîn grûpa 
netewî ên bêdewlet in ku derfetek baş bi 
wan re hatiye pêş bo avakirina sîstemek 
xwebirêvebriyê li jêr her navek guncaw 
de pêka rewşa îroyîn a Sûriyê. Kurdên 
Sûriyayê hewil didin ku qewareyek siyasî 
ava bikin, çûnkî hesta netewî ya kurdan bi 
taybetî başûr û Bakûr handerê wan e, lê 
asteng û pirsgirêka ser riya wan, 
pêdagiriya dewleta Turk e li hember 
avakirina dewleta Kurdî li Sûriyê de. Ji 
hêla din ve jî kêşe û pirsgirêkên navbera 
Kurdên rojava bi xwe de ye. Lê divê 
tewahiya rêxistin û aliyên siyasî ên kurd 
weke Encûmena Nîştîmanî a Kurd û 
Encûmena Gel a Kurdî li Sûriyê de 
berjewendiyên gelê kurd pitir berçav 
bigirin heya kêşeyên navxweyî serî hil 
nedin. 

Her çend bi xweşî ve di çend mehên 
derbasbûyî de birêz Mesûd Barzanî, 
Serokê Herêma Kurdistanê bi xwe li 
Bajarê Hewlêrê, tewahiya alî û partiyên 
siyasî ên kurd li Sûriyê gazî Hewlêrê kirin 
û daxwaz ji wan kir ku rêzê ji hevdu 
bigirin û piştewaniyê ji hevdu bikin û 
bihevre kar bikin ji bo avakirina 
birêveberiyek navxweyî a hevgirtî û 
Encûmena Bala ya Kurd ava bikin. Bi 
xweşî ve heya astek baş piraniya aliyan 
razî bûn û pêşwazî ji vê pêşniyazê kirin û 
niha karên îdarî li bajarên kurdî de bi 
awayek baş birêve diçe. 

Herçend turkiye gelek nîgeran e, ji ber 
ku pêşeroja kurdên Sûriyê bandorê dixe 
ser şêwazê dewleta dahatî a ku li Sûriyayê 
de dê bê avakirin. Herweha çarenivîsa 
kurdên Sûriyê bandor û tesîra xwe ji 
sînûrên wî welatî derbas dike û di niha de 
nîşanên vê yekê xwe derdixin holê. Kurdê 
Sûriyê mifah ji aloziyên navxweyî 
wergirtine û kar dikin daku herêmek 
otonomî weke ya birayên xwe li başûrê 
kurdistanê de ava bikin. 

Dewleta Tirk pir nîgeranê PKK'ê ye ku ji 
sînûrê rojavayê kurdistanê ve bi dijî wan 
çalakiyên leşkirî encamp bide. Lewma 
dibe PKK jî hest bi berpirsatiyê bike û tu 
hêcetekê nede destê Turkiyê ku dexaletê 
li rojavayê kurdistanê de bikin û dest 
bixine nava kar û barên kurdan de. 









































Civaki 

Nûçegihanî, pîşeya herî metirsîdar di îranê de 



Arif Vêlzî 


i ser daxwaza civata 
sinfiya rojnamevanan û 
piştewaniya Wezareta 
'Terhengûîrşad" a 
Îslamî di dewleta 

Xatemî de, roja 17ê Gelawêjê ji 
aliyê Şêvra Çanda Giştî ve weke 
roja cîhanî ya nûçegihanan di 
rojjimêra îranê de hat nivîsandin 
da ku bibe rojek bo rêzgirtin ji 
cangorîtî û fîdakariyên 
nûçegihanan li cîhanê bi giştî û 
îranê bi taybetî de. Munasibeta 
roja han hevdem e li gel kuştina 


Mehmûd Sarimî, nûçegihanê 
ajansa fermî a Komara Îslamî 
(îrna) ku li bajarê Mezar Şerîf a 
Efxanistanê ji aliyê çekdarên 
Talîban ve hat kuştin. 

Diyarî kirina rojek han bo 
nûçegihanan, nîşan ji pîroziya 
vê rêzgirtina ji pîşekarên wê ye 
û erkê sereke yê wan 
rewşengerî hişyar kirin û dana 
zaniyariyên rast û durust bi 
xelkê ye, lê mixabin, ew yeka di 
Komara Îslamî de wateyek tune 
ûhertiştbi sansorê re beber 
birû dibe.Çûnku midehek zaf bi 
ser destnîşankirina roja 
nûçegihan re derbas nebibû ku 
di Banemera sala 1379'an de, li 
ser biryara rêberê Komara 
Îslamî û ji aliyê Qazî Murtezewî 
ve, pêla yekem a daxistina 
ragehandinan li îranê dest pêkir 
û gelek rojnamevan û 
nûçegihanan hatin binçavkirin, 
îşkencedan û zîndanîkirin. 




Rewşa aloz û nebûna ewle hi ya canî û karî 
ya nûçegihan berdewam kir heya ku di 22'ê 
Cozerdana sala 1388'an de, piştî kûdetaya 
hilbijartinên serkomariya îranê, pêla 
duyem û xurt a serkuta rojnamevan û 
nûçegihanan tewahiya welat xist bin 
bandora xwe û di encam de rojnamevanekê 
canê xwe ji dest da û bi dehan kes jî ketin 
girtîgehên Komara Îslamî û bi awayên 
hovane hatin îşkencekirin û hinek jî, ji tirsa 
deshilata kevneparêza Melayan ber bi 
welatên din rewiyan û bûn penaber.Di 
demekê de em roja nûçegihanan di îranê 
de derbas dikin ku mixabin ragehandin bi 
giştî û nûçegihanên xwedî wîjdan û bi 
pirnsîp di gel yasa û rêsayên nûçegihaniyê 
û herweha pak digel xelkê xwe di îranê de, 
di rewşek pir xirab û metirsîdar de ne û 
tirsa gazikirin, gefxwarin, girtin, serkut û 
sansorê hemû jiyana wan xistiye bin 
bandora xwe. Lê di hember de jî, binav 
nûçegihanên ku ser bi sîstema siyasaî ya 
melayan in û rastî û dirustiyên jiyana rojê 
çewaşe û berxwar dikin û çavên xwe li 
hember zulm û stema hikûmeta Tehranê 
dimiqînin, di rweşek pir baş dene, çima? 
Çûnkî li hember hêla sor ya diyarîkirî ji 
aliyê deshilatê vê bêdeng disekinin û di 
cihê wê ku şirove û analîza pirs û babetên 
rojê bikin, pitir ji metoda pesn û 
mehtakirinê mifahê werdigirin. 

Karê pir metirsî lê pîroz a nûçegihaniyê li 
îranê de bi awayekê hatiye çewaşekirin ku 
berevajî hemû cîhanê nabe tu basekê ji 
hikûmet, dewlet, Parlemênt, hilbijartin, 
dîplomasî, siyaseta derwe û hundur, 
kêmasiyan û gelek babetên din yên pêdvî û 
peywendîdar bi jiyana xelkê ve bikin û wan 
ji karê eslî ku rastbêjî û vedîtin û eşkere 
kirina rastiyan e, dûr dikin 


Niha pirsyar ev e ku hekî rewş bi vî awayî 
be, nûçegihan û rojnamevan dikarin bas ji 
çi bikin? Çawa karê xwe bidomînin di 
demekê de ku, serbarê qedexe bûna 
tewahiya pirs û babetên siyasî ku me bas 
jê kirin, babetên weke abûriya welat, 
pirsên netewî, olî, giranî, helawsan, werzîş, 
nirxa mirîşk û nemaze avrêşkanê ya 
ciwanan di parkan de jî, bi pirsên siyasî 
tên hesibandin û diçin nava cixiza hêla sor 
de û cezayên tund bi dû xwe re tîne? 

Bi vî awayî tê xuyakirin ku li sê dehsalên 
derbasbûyî de. îran bûye zîndanek ji bo 
rojnamevanan û nûçegihanên azad. Bi 
taybetî dewrana herî xurt a serkut û 
sansorê li dijî rojnamevan û di îranê de, 
vedigere bo van sê salên dawîn, an ku piştî 
hilbijartina sala 1388'ê ku têde hêzên 
ewlehî yên Komara Îslamî bi awayek 
berfireh dest avêtin desteserkirina wan bi 
tometên cur bi cur weke bêrêzîkirin bi 
rêber û serkomarê welat, hewildan li dijî 
nizamê, sîxorî û peywendî bi medyayên 
derve weke BBC, peywendî bi rêxistin û 
aliyên siyasî ên opozisyon û... hwd . Lê di 
rastî de tawana wan, bi tenê eşkerekirina 
beşek ji rastiyan û rexne girtin ji siyasetên 
şaş ên karbidestên Komara Îslamî û ne 
berpirsatiya wan di hember xelkê û 
birêvebirina welat de ye. 

Lewma di pilebendiya nû a cîhanî di warê 
azadiya ragehandinê de, ku hemû salekê ji 
aliyê nûçegehanên bê sinûr ve tê 
weşandin, rewşa azadiya ragehandinê di 
îranê de dikewe dawiya rêzbendê û di 
tewahiya cîhanê de, îran bi tenê li çar 
welatên Sûriye, Turkemenistan, Koreya 
Bakûr û Erîtirê baştir e, çûnkî pitir ji 50 
nûçegihan û rojnamevan û wêblagnivîs di 
girtîgehên Komara Îslamî de hatine 
hebskirin. 


Madeyên Efyûnê li îranê 



Eskender Ceiferî 


I 


D ema ku mirov 

rûpelên malperan 
vedide jiber 


nûçeyên nexweş û tal û 
datayên li dor madeyên 
bêhisker jorde çûna 
hejmara bengdaran xembar 
û mendehoş dibe. Bi taybetî 
li îranê de ku rewşek pir 
xirab û aloztir li vê derheqê 
de heye. Rewşek ku mîna 
ewrên reş û tarî hemû 
asîmanê îranê dagirtiye û li 
nav her tex û qetek civakê 
de xwe dide xuyandin. 

Rewşek ku berhema 
siyasetên pilankirî ên rejîma 
Komara Îslamî a îranê li dijî 
xelkê bê berevane îranê ye. 
Bi taybetî her mirov mêzeyî 
herêm û deverên etnîkên 
cuda ji hakimiytê bike wê 


demê derdikewe ku rejîm çi pilan û 
lîstekên hovane li dijî wan netewan 
birêve dibe. Kurdistan jî yek ji wan 
e. Eva jî xêneî wê ku bikarhîner bin, 
belkî berhemhner in jî. Niha li 
gelek deveran de ew made bûne 
berhemên kiştûkalî ên cotyaran. Bo 
nimûne li herêma Urmiyê, gelek 
caran ji aliyê xelke ve ev made 
weke berhemek kiştukalî hatiye 
çandin û rakirin, lê di heman demê 
de desthilat ji wan kesan re ku ji 
dewlet re xizmetê dikin, çi nabêje û 
dihêle ji xwe mijûlî karê çandina 
wê madeyê bin. Li gelek herêman jî 
bi awayakê dêmî heye û hin 
çavkanî didin xuyakirin ku tovê wê 
madeyê ji aliyê dewletê ve hatiye 
dabeşkirin da ku heta şivan,gavan 
û bêrî yên kurd, jî van bi kar bînin 
û tûşî wê madeyê bibin. 

Ji alî din ve li gelek şûnên bajarê 
Urmiyê weke îslam Abad û 
Kuştargayê de bi awayek berfireh 
ev made bi dest dikeve û Hêzên 
Ewlehî jî pêşiya kirryar û 
firoşyarên madeyên hişber nagirin. 
Gelek caran Hêzên Ewlehî dikevin 
kûçe û kolanên Kuştargayê û piştî 
hilkulîn û girtina wan, dîsan wana 
vedigerînin ser cihê xwe. Eva jî tê 
wateya ku Hêzên Ewlehî wan 
kesan weke kirêgirtî û meimûrê 
xwe bona bengdar kirina xelkê ji 


aliyekê û sîxorîkirina bo wan hêla din 
ve bikar tînin. Her wîsa gelek caran ji 
aliyê wan hêzan ve jî firoşyarên 
mewadan re hatiye gotin ku hekî hûn 
harîkariya me nekin, em nahêlin ku 
hûn wî karî bikin û hûnê bên ceza 
kirin. 

Her wiha li hin şûnên dewletî weke 
"Merkezê Terkê Itiyad" a ser bi 
Zanîngeha Ulûm Pizişkiya Urmiyê, ew 
mewad bi awayekê eşkere tê kirîn û 
firotin, lê kesek tune ku pêşiya wan 
firoşyaran bigire. Pêka çavkaniyên 
haydar, li ber deriyê wê Merkezê, 
madeyên bêhişker bi awayek eşkere 
tên firotin û her li ber deriyê wê 
nawendê jî tên bikaranîn. Vir de 
durûtiya rejîmê û siyasetên dijî gelî ên 
wan ji xelkê re eşkere dibin. Ji ber ku 
çawa dibe ji aliyekî ve Hikûmet hewil 
bide da ku xelk tûşî wê madeyê nebe 
û ji rexê din ve jî pêşiya wan 
firoşyaran negire? 

Ji aliyek din ve em dibînin ku 
navendên 'Terkê Êtiyad” ji aliyê hêzên 
Ewlehî ve tên daxistin. Anku 
"Emakin” îzna xebatê bi wana nade û 
ger jêre jî dabe,dîsan jê distîne. 

Lewma cihê pirsiyarê ye ku çawan 
dibe cihek ku ne cihê karê siyasî û 
çandî ye û tenê hewlê ji bo 
rizgarkirina civakê ji madeyên 
hişbere, dide, dibe werin daxistin? 
Ewa jî di demekê de bû ku tu 


bûdceyek hikûmetî ji bo alîkariyê bi wan 
nawendan nahê dayîn û ew nawend li ser hesabên 
xwe vî karî dikin. Her weha gelek caran em dibîsin 
yan dibînin ku hêzên rejîmê barên girtî dişevitînin 
û jinav dibin, lê eva senaryoyek din a rejîmê ye û 
pişkeke kêm ji wê mewadê li ber çavên Televîzyon 
û ragihandinan ji nav dibe û diherrimîne, lê beşa 
zaf ji wê mewadê dimîne û Hikûmet bazerganiyê 
pê dike û li nav xelkê de bilav dike. Gelek caran li 
Urmiyê hatiye zanîn ku barê mewadê ê kesekê bi 
qasî çend hezar kîloyan dest bi ser de hatiye 
girtin. Lê piştî çend rojan li deng û rengê herêmî a 
Komara îslamiya îranê de belav dibe ku barek 
qaçax a mewadê bi qasî 100 kîloyan hat girtin û 
piştre hat şevitandin. Lê beşa din ya mayî çi jê tê? 

Bi wî awayî derkikeve ku mafyaya herî mezin li 
îranê, rejîm û hêza tepeserkar a wê, anku sipaha 
Pasdaran e û ji vî karî hem qazancek baş ya abûrî 
dikeve destê wan, hem jî meramên xwe ên siyasî 
pêşev dibin û li vê navberê de yê ku metirsiya 
nemanê gefê ji wan dixwe, tenê xalkê bêberevane 
îranê û bi taybey yên Kurdistanê ne ku dibe ji vê 
xewa şirîn hişyar bin û êdî nebin lîstika destê 


rejîmê. 























Hevpeyvîn 


Agirî B 


Hevpeyvîn: Bêhzad Simko 

Mam Ehmed: 

Dr. Qasimlo kerem kir, çiqas hûn bikarin xwe ji wan şeran dûr bigirin, herweha bi belavokan û roşengeriyê 

pirsgirêka eşîretan kêm û çareser bikin. 





Navê min Ehmed e, lê li nav xizm û kesan de bi 
Ehmê li nav hizbê de jî bi mam Ehmed têm 
naskirin. Sala 1334'ê li gundê Yêrelmax a ser bi 
bajarê Makû'yê li malbetekî hejar û kurdperwer 
de ji dayîk bûme. Babê min midehê 10 salan li 
zîndana Şahê îran de hepsî bû û berî şoreşa gelên 
îranê hat serbest berdan. 

Ji ber wê ku jiyana xelkê pir dijwar bû û xelik 
pirr feqîr û destkurt bû, gavanî û şivanî karê 
zorahiya xelkê bû; xwendewarî pirr kêm bû, 
dema zarokatiya me, qutabxane li gund tunebûn. 
Piştî ku em mezin jî bûn êdî dereng bibû û me 
nekarî bixwînin. 

Sala 1357'an a rojî, meqer û komîteya PDK 
îranê li Makûyê bi hevkariya hin kesên navdar û 
xwedî desthilat bi taybetî nûnerê Makûyê (Şehîd 
Hesen Wekaletî) hat damezirandin . Serok eşîr, û 
rûsipiyên gunda dihatin wir û digotin eva komîta 
kurdan e. Ez jî têde bûm endam û min dest avête 
kar û çalakiyan. Me (ez û kurmamek xwe 
"Hesen''û Hesen Wekaletî) meqerk li nav gundê 
Axgolê û yekî din jî li nav Saka da ava kir. 

Ez bi wan re du caran çûme Mehabadê bal 
Şehîd Dr. Qasimlo. 

Sala 1358'an de ji ber şerê sepandî bi ser gelê 
kurd de, li navbera me û hêzên rejîmê de şer û 
pevçûn çê dibûn. Ji aliyê dine jî di wê demê de 
şerên eşîretî li navbera Celaliyên Makû'yê de dest 
pê kiribû ku çend kes hatibûn kuştin. Dr. Qasimlo 
kerem kir: Çiqas hûn bikarin xwe ji wan şeran 
dûr bigirin, herweha bi belavokan û reşengeriyê 
pirsgirêka eşîretan kêm û çareser bikin. Xelkê 
bicivînin û li meqeran de wan kom bikin, tevî 
wan qise bikin, endamgîriyê bikin û daxwaza 
hevkariyê ji wan bikin. 


Şanaziya herimezin bo 
min ew e ku min du 
caran şehîd Dr. Qasimlo 
dît. Her du caran jî li 
Mehabadê , carekê jîme 
destê hev girt 


Sala 1359’ ez bi fermî bûm 
pêşmerge û me çend 
operasiyon encamdan, lê zêde 
me dixwest ku karê teblîxatî 
bikin û bi taybetî şehîd Hesen 
digot: "Bila tu kes neyê 
kuştin”. 

Paşan şehîd Hesen, bi pilan û 
senaryoyek darêtî ya rejîmê li 
jêr navê navincîtî û çareser 
kirina kêşe û şerê malbatî ê li 
navbera kurmamên wî de bo 
wir hat rakişandin û mixabin 
bi nemerdî ew şehîd 
kirin.Piştre li sala 1360’î de 
mela Hesen Şîweselî, Celîl 
Gadanî û sergurd Rebî’î weke 
meimûriyet nêzîkî 4 mehan bo 
herêma Makû’yê hatin şandin 
û xebat û çalakiyên çekdarî û 
siyasî yên cur bi cur bi 
serbilindî ve bicî anîn. 

Li 14’e Sermaweza heman 
salê de, Komara Îslamî êrîşek 
berfireh kire ser me û gundê 
me kawil û şevitandin, 
nemaze mizgevta gund jî 
şevitandin. Em hilkişiyane 
quntara çiyayê Agirî li nav 
eşîretên Qizilbaş û Sakan de. 
Ew ji zarok û gundiyên me 
heta bihara sala din xwedî 
derketin û pêwîstiyen wan jî 
dabîn kirin. Paşan rejîma 
Komara Îslamî li buhara sala 
61'an de efûyek giştî bo wan 
gundiyan ragihand û ew 
vegeriyan cihê xwe. 

Her çend ku hin ji wan 
derbasî Turkiyê bibûn ku yek 
ji wan, apê min bû bi malabat 
xwe re. Ew midehê şeş mehan 
li wir mabûn, lê piştî vê bi zorî 
radestî dewleta îranê kirin û 


rejîmê ew li Makû’yê de hepsî 
kirin, lê xelkê Makû’yê û bi 
taybetî Azeriyan nerazîbûna 
xwe li pêşberî fermandariya 
Makû’yê li hember 
zîndanîkirina jin û zarokan 
nîşan dan û rejîm neçar ma ku 
piştî 24 demjimêran wan 
serbest berde. 

Ji ber wehşet û zext û givaşên 
rejîmê, hêdî hêdî hêza me li vir 
kêm dibû, bi neçarî em bo 
Herêma Somayê paşde 
kişiyan. Li wir şehîd Guro, 
kurê Emerxanê Şikak hat 
pêşwaziya me û kêmasiyên me 
dabîn kirin û em gihandin 
gundê Heştiyanê. 

Midehek şûndatir herêma 
Soma û Biradostê ket destê 
dujmin û me tu rê neman. Lê 
Tahirxanê kurê Simko 
hevkariya me kir û em di 
gundê Coniyê de veşartin ta ku 
me rê peyda kir û hêzên me 
hêdî hêdî kom dibûn. Em bûn 
50 pêşmerge, çek û silahên me 
bi destê Esker, kurê Tahirxan 
dabîn bibûn. 

Hey Donya! Ewqas sal çawa 
bilez derbas bûn, dem derbas 
dibe û temenê me ber bi 
dawiyê dice. Me jî rojên sext û 
dijwar, xweş û nexweş, şirîn û 
tal derbas kirin. Çiqas bîrewerî 
ji me re man. Lê naxwazim 
xwendevanên we bêpar 
bihêlim ji wan. Midehek bû 
xelkê gazinde ji kesekê dikirin 
bi navê Sofî, ku bi gotina xelkê 
caş bû. 

Lê wî hin caran hat û çoya 
nav me jî dikir û em pê 


heta ez 
hebim, dê 
rêbaza 
Dr.Qasimlo, 
Dr.Seîd û 
şehîdan 
bidomînim 

nehesiyabûn. Ez hatim şandin bo 
kuntirol kirina wî. Rojekê li nav 
seyrangahekê da min ew dît bi çend 
kesan re. min baş şopand, dûre min 
fêm kir ku ew pasdar in û bûye 
kirêgirtiyê rejîmê. Piştî wê destûra 
girtina wî bal pêşmergan ve hat 
dayîn. 

Heval çûn û ew girtin. Birêz mela 
Hesen Şîweselî û Clîl Gadanî di nava 
şikevtê de pêre qise dikirin û kar û 
tawanên wî jêre dihejmartin, lê Sofî 
berdewam înkar dikir ku tu 
têkiliyek bi rejîmê re hebe. 

Paşan neçar ma ku îtiraf bi 
sîxortiya xwe bike, lewre kete girî, 
lahî û dalahiyan û daxwaza efûyê 
kir. Biryar hat dayîn ku Sofî were 
serbest kirin çûnku poşman bûye. 
Me Sofiyê xwe bire ser cadê û ew 
berda. Li ber çavên me siwarî 
tirombêlekê bû. Li xeyala xwe de 
me Sofî ji rejîmê qedandiye û ger 
nebe welatparêz jî, êdî îxanetê 
nake!. Lê hêj em 5 deqîqeyan li ser 
cadê dûr neketibûn ku Sofiyê 
pilegewir hêza caş û pasdaran bi 
alîkariya hêlîkopteran anî ser me û 
bi zehmet û dijwarî me karî xwe 
xilas bikin. 



Şanaziya herî mezin bo min ew e 
ku min du caran şehîd Dr. Qasimlo 
dît. Her du caran jî li Mehabadê, 
carekê jî me destê hev girt. Niha pêş 
çavê min e.Mixabin min tu car 
Şehîd Dr. Seîd Şerefkendî nedît. Min 
du caran jî sergurd Ebbasî dît ku 
bîreweriyên xweş in bo min û tu 
car jibîr nakim. 

Jiyana pêşmergatiyê tejî ye ji 
bîreweriyên xweş û tall ku ger 
bibêjim vê hilgirê gelek nivîs û 
pirtûkan be, lewma bila serê 
xwendevanan neêşe û dixwazim 
bibêjim hewce ye pêşmergên nû, 
pitir guhdariya wan ceribîn û 
ezmûnan bikin û ji xwe re bikin 
ders. 

Bila agedarê halê pêşmergên 
kevnar bibin û zortir li ser 
bîranînên wan bixebitin. Bila 
çepera berxwedan û şeref a 
pêşmergatiyê tu car vala nehêlin. 

Herweha li dawiyê de dixwazim 
bibêjim ku: heta ez hebim rêbaza 
Dr.Qasimlo, Dr.Seîd û hemû şehîdan 
wê her bidomînim. 









Bajar bi Bajar Agirî H 


Bajarê Tikab 



Mecîd Cinîkanlû 



aristana Tikabê, 
yek ji bajarên 
girîng û stratejîk 
yên Rojhilata 


Kurdistanê ye.Tikab li başûrê 
rojhilata parêzgeha Ûrmiyê cî 
girtiye û xwedî dîrok û 
çandekî taybetî û balkêş e. 


Şaristana Tikabê li rojava li 
gel şaristana Şahîndijê û li 
bakûrê rojhilat li gel 
Parêzgeha Zencanê û li başûr 
jî li gel şaristana Seqiz a ser bi 
Parêzgeha Sine ve hevsînor e. 
Şaristana han li gel sê 
parêzgehên Azerbaycan, Sine 
û Zencanê cîran e. 

Rûberê Şaristana han, 
5,880,000 metroyên çargoşe 
ye. Tikab xwediyê 102 gund û 
herêmekê bi navê "Text 
Silêman"e û tenê rûbarekî 
pirr av yê herêmê heye ku 
navê wê Saro ye ku ji ava han 
ji bo vexwarina xelkê bajar 
mifah jê tê standin. 

Nifûsa şaristana Tikabê li 
gor serjimêriya sala 1385’an 
a Rojî 81395 kes e. 

Piraniya xelkê devera 
Tikabê Kurd in. Lê li herêma 
han hin malbatên Azeriyan jî 
dijîn ku bi derbazbûna demê 
li wir akincî bûne. Kurdên 
herêmê Kurmanc, Soran û 
Kelhûr in ku dîroka 
akincîbûna wan ji bo 
serdemên gelek kevin 
vedigere. Kurmancên herêmê 



piranî Zaxoranî, Mûsilanî û Çerdawrû 
ne ku li serdemên gelek kevin û ji ber 
şer û zordariyên împeratorîyên zal bi 
ser îranê li wê herêmê de hatine akincî 
kirin. 

Her wusa li nava Kurdên wir de hin ji 
wan ku bi goran hatine naskirin, 
ehlîheq in ku olekî gelek kevin yê Kurd 
in ku îro rojê li herêmên Kirmaşan û 
îlamê de hene. Kurdên herêma Tikab û 
Sayîndêj û Miyanduavê navê herêma 
xwe bi hevşar yan hevt Şar bi nav 
kirine. 

Kurdên herêma Tikab û Sayîndêj û 
Miyanduavê navê herêma xwe bi 
hevşar yan hevt Şar bi nav kirine. 

Danîna wî navî li ser wan herêman ji 
bo dîrokek gelek kevin û bi gotina hin ji 
dîroknasan ji bo serdemê Sasaniyan 
vedigere ku li vê herêmê 7 bajarên 
mezin li cem hev bûne lê bi derbaz 
bûna çax, zaf ji wan bajaran jinav çûne 
û hin ji wan jî mane. Ew gotina han ji 
aliyê gelek ji dîroknivîsan ve hatiye 
piştrast kirin. 

Her wusa hin kes jî dibêjin ku Hevşar 


bi wateya êla Efşar tê û Nadir Şahê Efşar 
li wê herêmê ji dayîk bûye. Efşar êlekî bi 
esil Kurd in ku zêdetir li bakûrê 
Kurdistanê jiyanê dikin, lê yên ku derbazî 
îranê bûne piranî bûne Tirk û xwe bi Tirk 
didin nasîn. 

Li herêma Tikab û derdora wî bajarî 
gelek şûnwarên kevin ku dîroka wan 
hemû bo Kurdistanî bûna vê herêmê 
vedigere hene. Textê Silêman ku yek ji 
cihên herî kevnar yê Rojhilata navîne, li 
vê herêma Kurdistanê de hilketî ye. 

Text Silêman ku cihê Agirgeha bi nav û 
deng ya şahên Sasanî ye û dîroka wê ji bo 
pitir ji 3500 salan vedigere û li zaf pirtûk 
û çavkaniyên dîrokî navê wê hatiye. 
Agirgeha Azergeşseb wek 4'mîn şûnwarê 
kevin yê îranê li Yûnisko’yê hatiye tomar 
kirin. 

Dîroka eşkere ya vê Agirgehê, bo pitir ji 
3500 salan berî zayînê vedigere. Ev 
Agirgeha pîroz, xwedî gelek belge li 
dîroka Kurdan e. Li cem vê Agirgehê bi 
sedan asewarên din hene ku bo mînak 
em dikarin îşare bi: Çiyayê Zîndan a 
Silêman, Kela Bilqêys, Kela Sarî Qûrxan, 
Çar Sitûn û Zîndana Birince bikin. 

Tikab li serdemê Sasaniyan de 
gelek girîngî hebûye û şahên 
Sasanî hemû salê ji bo ziyareta 
Agirgehê diçûne vê herêmê û her 
seba vê yekê Tikab xwedî 
girîngiyek zaf bûye û şahên 
Sasanî li avedaniya wî bajarî de 
gelek kar kirine. 

Li rastî de Agirgeha Azergeşsib 
wek hêmaya hevgirtin û sembola 
hêza dewlata Sasanî û 
Zerdeştiyan bûye. Tê gotin ku 
agirê Agirgehê pitir ji 800 salan 
her hilbûye û Mûxên Zerdeştiyan 
li wir xwedî qedir û qîmetek zaf 
bûne. piştî dagîrkirina îranê ji 
aliyê Ereban hêdî hêdî ew rûmeta 
xwe ji dest da û wek cihekî 
kafiran dihat mêze kirin. 

Li serdemê Qacaran ev herêm 
wek herêmekî gelek girîng ji bo 
Kurdan dihat hesibandin û piştî 
serhildana Şêx Ubeydula Nehrî û 
êrîşa wî ya li ser îranê Kurdên 
Tikabê li refa şervanên wî de cih 
girtin û li êrîşa ji bo ser bajarê 
Meraxê de rolekî taybtî hebûn. 

Her çend ku şervanên Şêx tenê 
heya nêzîkî bajarê Meraxê çûn. 

Text Silêman ku cihê 
Agirgeha bi nav û 
dengyaşahên 
Sasanîye û dîroka 
wê ji bo pitir ji 3500 
salan vedigere û li 
zafpirtûk û 
çavkaniyên dîrokî 
navê wê hatiye û 
Agirgeha Azergeşseb 
wek 4'mîn şûnwarê 
kevin yê îranê li 
Yûnisko'yê de hatiye 
tomarkirin 


Niha jî li derveyî bajarê Meraxê 
cihek heye ku wek hêmaya Şêxê 
Neherî bi cih maye û nîşanderê wî 
serdemê zêrîn e. 

Li serdemê Serhildana Simkoyê 
Şikak de, êlên herêma Tikabê 
gelek cangorîtî li refa şervanên 
Simko de kirine û bi awayekî 
gelek xurt dest bi xebat ji bo 
rizgariya xaka bab û kalan kirin. 

Li piraniya şerên herêmê de 
Kurdên Tikabê beşdariyekî bi 
bandor hebûn û li şerê Bajarê 
Miyanduavê de bi camêriya xwe 
leşkerên îranê têkşikandin. 

Kurdên Tikabê û bajarê Tikabê 
wek yek ji herêmên herî girîng 
yên Kurdistanê tên hesibandin û 
bêşik dibe em hewil bidin vê 
nasnameya Kurdistanî ku îro seba 
siyasetên mirar yên ku Komara 
Îslamî a îranê girtiye ber, li 
jinavçûnê biparêzin. 


























Çand u huner 


Agirî B 

Hunermend Bêmal Rajan 



H unermend Bêmal 
Bêmdad, naskirî bi 
Bêmal Rajanî yek ji 

xwedî Dengên bisoze Kurd bû 
ku mixabin gelek bas jê 
nehatiye kirin. Bêmal li sala 
1315’an a rojî li gundê Zîndeşt a 
Selmasê li Malbatek destkurt ji 
Dayîk dibe. Bêmal serpêhatiyek 
dûr û dirêj heye, nemaze 
navdanîna wî jî bi helkewt 
nebûye û serpêhatiya xwe heye. 
Navê Babê Bêmal, Îbrahîm û 
diya wî jî Besê bûye. Bêmal di 
zikê dayîka xwe de bûye ku 
bavê wî diçe ber dilovaniya 
Xwedê. Axayê wî serdemî ê 
gund ji ber wê ku Îbrahîm 
xwediyê zarokek mezin nebûye, 
mal û milkê wî zewt dike û dide 
mirovên derdora xwe. 

Dema ku Besê ji Erbab re 
dibêje ez bi heml im û renge ez 
bibim xwediyê xortekê. Erbab 
jêre dibêje hekî te kur anî, şert 
be şertê mêran ez hemû milkê 
we vegerînim. Lê dema ku 
zarokê Besê tê dinê, Erbab 
mêraniya xwe nagehîne cih û 
milkê wan nade wan. Ew dibe 
sedem ku Besê navê kurê xwe 
bike Bêmal. 

Diya wî piştî demekê tevî 
pismamek Bêmal dizewice û bi 


yekcarî Zîndeştê bi cih 
dihêlin û diçin gundê 
Rajan a ser bi devera 
Mirgewer a Urmiyê. 
Bêmal li Rajanê mezin 
dibe û di bihara sala 
1342’an de dizewice û 
berhema wê zewacê 
dibe 7 zarok. 

Li zivistana sala 1365’ 
a rojî de Gulnaz a 
hevjîna wî koça dawiyê 
dike û Bêmal dimîne û 
7 zarokên Xwe. 
Dijwariyên jiyanê 
Bêmal ber bi karên 
giran û dijwar pal didin. 
Bi taybetî bo 
peydakirina bijîva 
jiyana xwe û zarokên 
xwe, bi neçarî dest 
davêje jiyana kolberiyê. 

Di gerrek xwe de bo 
sînor û karê kolberiyê li 
zivistana sala 1366’an 
de li gundê Şikeftan a 
Kurdistana Bakûr seba 
hatina reniyê ji hevalan 
vediqete û jiyana xwe ji 
dest dide. Paşî çend 
rojan xelkê gund 
vedigerin cihê bûyerê û 
bi zehmet dikarin 
termê bêcane wî peyda 
bikin û Bêmal tînine 
gundê Rajanê li tenişt 
tirbê hevjîna wî defin 
dikin. 

Bêmal gelek demên 
dirêj, ji boy çand û 
mosîqaya Kurdî xebat 
kir. Xebata hunerî a wî, 
stranên dîwanî yên 
Kurdî bû. Stranên ku 
dîroka me vedigerandin 



. Dîroka bav û Kalên me û kul û keserên wan 
distirand û bi vê yekê jî him ziman û him jî çanda 
kurdî diparast. 


Dengê bisoz û lorînên ji dil ên Bêmal bo welat, 
kezeba mirov dişewitand. Wî li gelek meclîs û 
rûniştinan de bo xelkê deverê diaxivî û digot hûn 
nabe bi hev re dujmin bin. Şerrên nav malbat û 
hoz û eşîran de, netewa me dikuje. 

Wî berdewam basa wê hindê dikir ku dibe em 
ferhenga xwe biparêzin, vêca çi bi stranan be, çi 
bi kinc û cil û berg û ziman be. Erka ser milên me 
ew e ku xwedî ji fulkulora gelê xwe derkevin û 
biparêzin. Bila zarokên xwe bi çanda Kurdî 
mezin bikin û bi wêje û mosîqa û çanda xwe 
mezin bikin. Bila keç û xortên Kurdan serî bo 
çanda biyaniyan netewînin. 

Her çend ku jiyana hunermendên wekî Bêmal 
Rajanî hilgirê gelek nivîs û lêkolînan e dibe nifş û 
ciwanên me bi haydar bûn û nasîn jiyan û xebata 
wan, deyna wan li ser xwe hildin. 


Pirtûka Dr. 


Şehîd Qasimlo bi hûrgilî li 
ser rewşa aborî û siyasî ya 
her parçeyekî Kurdistanê 
rawestiyaye û daneyên 
balkêş pêş me kirine. Dema 
ku mirov berhemê dixwîne, ji 
ber hînbûna tiştên gelekî 
balkêş û girîng kelecan li 
mirov radibe. 

Di çarçoveya xebatên 
Weşanxaneya Lîsê li Amedê 
de, dor giha pirtûka lêkolînî a 
siyasî û aborî ya Dr. Qasimlo bi 
navê "Kurdistan û Kurd. Ku 
karê wergeran û lêanîna wê ji 
soranî ve bo kurmancî, ji aliyê 
nivîskar Ziya Avci ve hatiye 
encamdan. 

"Kurdistan û Kurd” heştemîn 


Qasimlo "Kurdistan û Kurd” bi 
kurmancî derket 


pirtûka Lîsê ya rêza bi 
navê Lêkolînên Kurdewarî, li 
ser rewşa Kurdan a siyasî û 
aboriya Kurdistanê ya beriya 
sala 1965’an e, ku di vî warî R 
de çavkaniyeke serekî ye. 


Tê zanîn ku pirtûk cara 
pêşîn bi Çekî hatiye nivîsîn, lê 
çapa wê ya yekemîn bi 
Slovakî di sala 1964’an de 
derçûye. 



Paşê li Pragê û li Londonê 
du çapên pirtûkê yên bi 


Navdartirîn û girîngtirîn berhema Dr. 
'Ebdurrehman Qasimlo, ku têza wî ya 
doktorayê ye jî, pirtûka Kurdistan û Kurd e. 
Lêkolînên wî, şêweyê akademîk û zanistî li 
.. . A A A . A xwe digre û ji ber wê, berhemek 

Ingilîzî derçûne. Çapa pirtûkê d ew i emenc i û kêmwêne û çavkaniyek pirr 
ya bi ‘Erebî cara pêşîn ji ber ba ş g 

çapa wê ya bi Îngilîzî Ya ku pêwîst e, bila hemû xwendevanên 

derketiye. Bi dû re, pirtûk di Kurd ên baldar ö lêkolînerên Kurd tevî 
sal û deverên cuda de bi p irtû kxaneya xwe bikin. 
gelek zimanên din çap bûye. Ro j eva kurd 


i 



Kaniya helbestan 


Gelawêjek çuwarçirayê, 
şewqa xwe da hawîrdor 

TTrêjên wê gelawêjê, pirr 
ronî bûn keskesor 

Esmanê $în û bilind bû wek 
ramanên me ên kûr 

Banga Pêşewa bilind kir bo 
saxlemiya wijdan 

Şêne rihanek ji bejna 
Qasimlo çand bo herman 

Kehkişanek bêdawî bû weke 
meşa pêşmergan 

Zengilek bo revandina 
xewa gelên bêxwedan 

Rihek da ber cesedê 
nesaxe çiya û deştan 

Mîna baraneke zelal 
bişkivand pişkoja hizran 

Sûyebayê hêviyan hilkire 
ser toza banan 

Bû şulxeyek bo civatên 
mêrxas û xanên xanan 

Gelawêj e agirê geş 
diçilvile ser çiyan 

Gelawêj e, xeml û rewşe, 
TTrêjên rojê hilan 

N:Ceifer Mubeşirniya 





































Agirî 


Daxuyaniya Deftera Siyasî a 
PDK îranê bi boneya bûyera 
erdhejê li parêzgeha 
Azerbaycana Rojhilat 



Mixabin demjimêr 5:05'ê 
êvariya roja Şemî ; ll'ê Tebaxa 
2012'an ; erdhejekbi pileya 6.2 
rîşter li deverên Azerbaycana 
Rojhilat bi taybetî bajarên 
Eher ; Herîs ; Werziqan û 
Kelîber û herweha gundên ser 
bi wan bajaran hejand û 
xesarên canî û wêraniyek zêde 
ji xwe bicih hêşt. 


xesarên ji wan deveran 
nehatiye ragihandin. 

Deftera Siyasî a PDK îranê 
tevî dilêşiya xwe ji wê bûyera 
xwezayî û can jidestdana 
hejmarek hemwelatiyên me ; 
sersaxiyê dide malbatên 
goriyên bûyerê û hevxemiya 
xwe bi wan re nîşan dide ; û 
hêviya başbûna her çiqas zûtir 
ji birîndaran re dixwaze. 


Li gor nûçeyan ; heya niha di 
wê bûyera sirûştî de pêtirî 
250 kesan canê xwe ji dest 
dane û nêzîk bi 2 hezar kesî jî 
birîndar bûne ; 12 gund bi 
tewayî jinav çûne û nêzîk bi 
100 gundî jî tûşî xesarê bûne. 


Di vê pêwendiyê de em bi 
erkê hemû aliyekê dizanin ku 
bi hawara xesardîtiyan de 
herin û di vê rewşa nexweş de 
alîkar û piştevanê wan bin. 


Li gorî zanyariyan demjimêr 
4:50 xulekan jî erdhejek din 
parêzgeha Urmiye ; Gîlan ; 
Zencan û Erdebîlê hejand ku 


Partiya Demokrat a 
Kurdistana îranê 
Deftera Siyasî 
12’ê Tebaxa 2012'an 


Kê van rondikan bi stû digre? 


Dîmenên erdheja Azerbaycana 
Rojhilat li îranê wijdana mirov 
dihejînin. Dîmenên termên 
bêcane zarokan li bin kawilk û 
dîwaran ; lorîna dayîkên cergsotî ; 
hawar û nalîna birîndaran ; 
banga alîkariyan û çavnihêriya 
lêqewmayiyan ; gorîzankan dixe 
bedena mirov û mirov matmayî 
dihêle. 

Niha piştî derbasbûna çend 
rojan bi ser erdheja han de ; hêj 
xelkê lêqewmayî çavnihêrê 
alîkariyan in û ji bê îmkanatî û 
xemsariya berpirsan bihêrs in. 

Ji ber ku berpirsên rejîmê li 
destpêkê de bi derengî bi 
hawara lêqewmayiyan de çûn. 
Piştre li asta ragihandina xwe 
de ; rejîmê girîngiyek wusa pê 
neda. Nemaze ragihandin û 
medyayên biyanî zûtir û zêdetir 
bal kişandin ser rewşa xelkê 
lêqewmayî. 

Herweha serbarê wê ku bi xwe 
xemsar bû li gihandina 
hewcehiyan û tîmên 
hawardeçûnê bo derxistina 


xelkê li bin kawilk û xirabeyan 
de dereng şandin ; herweha 
xwe ji wergirtina alîkariyên 
derve jî parast. Piştî 
qebûlkirina wan alîkariyan jî 
spaha pasdaran dest bi ser wan 
alîkariyan de girtiye û heta 
diziya xelkê lêqewmayî û 
alîkariyên bi wan dikin û 
nemaze li parvekirinê de jî ferq 
û cudahiyan dikin. 

Niha xelkê lêqewmayî li 
benda alîkariyan in û 
metirsiyên li ser jiyana wan hêj 
berdewam in ; ji ber ku kêmiya 
xizmetguzariyan ; nebûna 
îmkanatên hewce ; bêhna 
kelexan û ... egera tûşbûna bi 
nesaxiyan zêde dike. Herweha 
berdewam bûna erdhejên 
biçûk tirs û xofek mezin xistiye 
nav dilê xelkê wan deveran. 

Lê li cihê gihandina 
alîkariyan ; rejîmê hewil daye 
ku deverê mîlîtarîze bike û bi 
ewlehî kirina deverê pêşiya 
nerazîbûna xelkê bigre. 


Duheftînameyek siyasî, civakî, çandî û hunerî ye 
Ku Partîya Demokrat a Kurdîstana îranê diweşîne 

